title: Εκτελεστικός κανονισμός (ΕΕ) 2015/2197 της Επιτροπής, της 27ης Νοεμβρίου 2015, για τον καθορισμό εκτελεστικών τεχνικών προτύπων όσον αφορά τα στενά συσχετιζόμενα νομίσματα σύμφωνα με τον κανονισμό (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

text:
               28.11.2015

               EL

               Επίσημη Εφημερίδα της Ευρωπαϊκής Ένωσης

               L 313/30

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2197 ΤΗΣ ΕΠΙΤΡΟΠΉΣ
   της 27ης Νοεμβρίου 2015
   για τον καθορισμό εκτελεστικών τεχνικών προτύπων όσον αφορά τα στενά συσχετιζόμενα νομίσματα σύμφωνα με τον κανονισμό (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012 (1), και ιδίως το άρθρο 354 παράγραφος 3,
   Εκτιμώντας τα ακόλουθα:

               (1)

               Σύμφωνα με την τυποποιημένη προσέγγιση για τον κίνδυνο αγοράς, τα ιδρύματα μπορούν να προβλέπουν χαμηλότερες απαιτήσεις ιδίων κεφαλαίων για τον κίνδυνο συναλλάγματος έναντι αντιστοιχισμένων θέσεων σε δύο νομίσματα, όταν αυτά θεωρούνται ως «στενά συσχετιζόμενα», σύμφωνα με τη μεθοδολογία που καθορίζεται στο άρθρο 354 παράγραφος 1 του κανονισμού (ΕΕ) αριθ. 575/2013.

               (2)

               Για την κατάρτιση του καταλόγου στενά συσχετιζόμενων νομισμάτων θα πρέπει να εφαρμόζεται η καθιερωμένη πρακτική της αγοράς, που συνίσταται στη μείωση της μέγιστης ζημίας για χρονικό διάστημα 10 ημερών σε μέγιστη ζημία για χρονικό διάστημα μιας ημέρας, διαιρώντας τη μέγιστη διακύμανση του νομίσματος 4 % με την τετραγωνική ρίζα του 10. Ως εκ τούτου, η οριακή τιμή για τη μέγιστη ημερήσια μεταβολή της αξίας σε ένα ζεύγος νομισμάτων θα πρέπει να καθοριστεί στο 1,265 %.

               (3)

               Οι καθημερινές εκατοστιαίες διακυμάνσεις των νομισμάτων θα πρέπει να προσδιορίζονται ως η διαφορά μεταξύ των νεπέρειων λογαρίθμων της αξίας των ζευγών νομισμάτων που παρατηρήθηκε επί δύο συνεχόμενες ημέρες.

               (4)

               Η απόλυτη τιμή του προκύπτοντος ποσοστού θα πρέπει να συγκρίνεται με την οριακή τιμή 1,265 % της μέγιστης ημερήσιας μεταβολής της αξίας σε ένα ζεύγος νομισμάτων. Τυχόν τιμές που υπερβαίνουν αυτήν την οριακή τιμή θα πρέπει να θεωρούνται ως υπερβάσεις της μέγιστης ζημίας 10 ημερών του 4 %.

               (5)

               Είναι αναγκαίο να καθοριστεί ο μέγιστος αριθμός αποδεκτών ζημιών, ούτως ώστε τα ζεύγη νομισμάτων που υπερβαίνουν το όριο αυτό να μην χαρακτηρίζονται ως συσχετιζόμενα, σύμφωνα με το άρθρο 354 του κανονισμού (ΕΕ) αριθ. 575/2013. Επιπλέον, για τον υπολογισμό του μέγιστου αριθμού των αποδεκτών ζημιών θα πρέπει να λαμβάνονται υπόψη τόσο οι θετικές όσο και οι αρνητικές θέσεις στο ξένο νόμισμα. Ο αριθμός των επιτρεπόμενων υπερβάσεων θα πρέπει να στρογγυλοποιείται προς τα κάτω και, αναλόγως, ο μέγιστος αριθμός υπερβάσεων θα πρέπει να οριστεί σε 7 υπερβάσεις της μέγιστης ζημίας, κατά τη διάρκεια των 3 προηγουμένων ετών, και 65 υπερβάσεις της μέγιστης ζημίας, κατά τη διάρκεια των 5 προηγουμένων ετών.

               (6)

               Στο άρθρο 354 παράγραφος 1 του κανονισμού (ΕΕ) αριθ. 575/2013 προβλέπονται χαμηλότερες απαιτήσεις ιδίων κεφαλαίων μόνο έναντι θέσεων σε «συναφή στενά συσχετιζόμενα νομίσματα». Κατά συνέπεια, μόνο τα ζεύγη ισοτιμιών που απαρτίζονται από τον συνδυασμό καθενός από τα διάφορα νομίσματα των κρατών μελών με μια σειρά νομισμάτων από τρίτες χώρες, τα οποία αφορούν τα χρηματοπιστωτικά ιδρύματα στην Ένωση, θα πρέπει να αξιολογούνται με βάση τα κριτήρια για τον προσδιορισμό των στενά συσχετιζόμενων νομισμάτων.

               (7)

               Στην αξιολόγηση θα πρέπει επίσης να συμπεριληφθούν και ορισμένα άλλα ζεύγη ισοτιμιών, που να περιλαμβάνουν μόνο νομίσματα από τρίτες χώρες, λόγω της σημασίας τους για τα χαρτοφυλάκια των ιδρυμάτων στην Ένωση. Επιπλέον, λαμβανομένων υπόψη των απαιτήσεων του άρθρου 354 παράγραφος 1 του κανονισμού (ΕΕ) αριθ. 575/2013 όσον αφορά τις σχετικές περιόδους παρακολούθησης, κατά την εξέταση των νομισμάτων που θα συμπεριληφθούν στην αξιολόγηση θα πρέπει να λαμβάνονται υπόψη μόνο τα νομίσματα για τα οποία διατίθεται μια καθημερινή σειρά δεδομένων πενταετίας από αξιόπιστη πηγή.

               (8)

               Στο άρθρο 354 παράγραφος 4 του κανονισμού (ΕΕ) αριθ. 575/2013 προβλέπεται ειδική μεταχείριση για τα ζεύγη νομισμάτων που απαρτίζονται από νομίσματα κρατών μελών που συμμετέχουν στη δεύτερη φάση της οικονομικής και νομισματικής ένωσης («ΜΣΙ ΙΙ») έναντι του ευρώ όσο και μεταξύ τους. Επομένως, δεν θα πρέπει να θεωρούνται «συναφή» τα ζεύγη όπου συμμετέχουν τα εν λόγω νομίσματα. Ωστόσο, τα ζεύγη που απαρτίζονται, αφενός, από νόμισμα που συμμετέχει στον ΜΣΙ ΙΙ και, αφετέρου, από άλλο νόμισμα πλην του ευρώ ή άλλο νόμισμα που συμμετέχει στον ΜΣΙ ΙΙ θα πρέπει να θεωρούνται «συναφή».

               (9)

               Ως εκ τούτου, θα πρέπει να αξιολογείται η συσχέτιση καθενός από τα ζεύγη που σχηματίζονται από τον συνδυασμό των νομισμάτων που παρατίθενται στο παράρτημα του παρόντος κανονισμού.

               (10)

               Προκειμένου να υπάρχει βεβαιότητα όσον αφορά τη χρήση του καταλόγου στενά συσχετιζόμενων νομισμάτων, ο εν λόγω κατάλογος θα πρέπει να αναθεωρείται τακτικά, σύμφωνα με το άρθρο 29 παράγραφος 1 στοιχείο δ) του κανονισμού (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου (2). Για τους ίδιους λόγους, αυτή η αναθεώρηση θα πρέπει να πραγματοποιείται σε τακτά χρονικά διαστήματα και κατά την ίδια ημερομηνία ή περίπου τις ίδιες ημερομηνίες σε ετήσια βάση, εκτός εάν οι εξελίξεις στην αγορά επιβάλλουν να πραγματοποιηθεί η εν λόγω αναθεώρηση κατ' εξαίρεση σε διαφορετικές χρονικές στιγμές.

               (11)

               Ο παρών κανονισμός βασίζεται στα σχέδια εκτελεστικών τεχνικών προτύπων που υπέβαλε η Ευρωπαϊκή Αρχή Τραπεζών στην Επιτροπή.

               (12)

               Η Ευρωπαϊκή Αρχή Τραπεζών διεξήγαγε ανοικτές δημόσιες διαβουλεύσεις σχετικά με τα σχέδια εκτελεστικών τεχνικών προτύπων στα οποία βασίζεται ο παρών κανονισμός, ανέλυσε τα ενδεχόμενα συναφή κόστη και τις ωφέλειες και ζήτησε τη γνώμη της ομάδας τραπεζικών συμφεροντούχων που συστάθηκε σύμφωνα με το άρθρο 37 του κανονισμού (ΕΕ) αριθ. 1093/2010,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα ζεύγη νομισμάτων που πληρούν τις απαιτήσεις του άρθρου 354 παράγραφος 1 του κανονισμού (ΕΕ) αριθ. 575/2013 παρατίθενται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Νοεμβρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 176 της 27.6.2013, σ. 1.

      (2)  Κανονισμός (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Τραπεζών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/78/ΕΚ της Επιτροπής (ΕΕ L 331 της 15.12.2010, σ. 12).

      ΠΑΡΑΡΤΗΜΑ

         Κατάλογος στενά συσχετιζόμενων νομισμάτων

         Μέρος 1 — Κατάλογος στενά συσχετιζόμενων νομισμάτων έναντι του ευρώ (EUR)

      Αλβανικό λεκ (ALL), μάρκο Βοσνίας-Ερζεγοβίνης (BAM), βουλγαρικό λεβ (BGN), τσεχική κορόνα (CZK), λίρα στερλίνα (GBP), κροατική κούνα (HRK), μαροκινό ντιράμ (MAD), ρουμανικό λέου (RON).

         Μέρος 2 — Κατάλογος στενά συσχετιζόμενων νομισμάτων έναντι του ντιράμ Ηνωμένων Αραβικών Εμιράτων (AED)

      Κουάνζα Αγκόλας (AOA), δολάριο Καναδά (CAD), κινεζικό γιουάν (CNY), λίρα στερλίνα (GBP), δολάριο Χονγκ Κονγκ (HKD), λίρα Λιβάνου (LBP), πατάκα Μακάο (MOP), νέο σολ Περού (PEN), πέσο Φιλιππινών (PHP), δολάριο Σινγκαπούρης (SGD), μπατ Ταϊλάνδης (THB), δολάριο Ταϊβάν (TWD), δολάριο ΗΠΑ (USD).

         Μέρος 3 — Κατάλογος στενά συσχετιζόμενων νομισμάτων έναντι του αλβανικού λεκ (ALL)

      Μάρκο Βοσνίας-Ερζεγοβίνης (BAM), βουλγαρικό λεβ (BGN), τσεχική κορόνα (CZK), δανική κορόνα (DKK), κροατική κούνα (HRK), μαροκινό ντιράμ (MAD), ρουμανικό λέου (RON), ευρώ (EUR).

         Μέρος 4 — Κατάλογος στενά συσχετιζόμενων νομισμάτων έναντι του κουάνζα Αγκόλας (AOA)

      Ντιράμ Ηνωμένων Αραβικών Εμιράτων (AED), κινεζικό γιουάν (CNY), δολάριο Χονγκ Κονγκ (HKD), λίρα Λιβάνου (LBP), πατάκα Μακάο (MOP), νέο σολ Περού (PEN), πέσο Φιλιππινών (PHP), δολάριο Σινγκαπούρης (SGD), μπατ Ταϊλάνδης (THB), δολάριο Ταϊβάν (TWD), δολάριο ΗΠΑ (USD).

         Μέρος 5 — Κατάλογος στενά συσχετιζόμενων νομισμάτων έναντι του μάρκου Βοσνίας-Ερζεγοβίνης (BAM)

      Αλβανικό λεκ (ALL), βουλγαρικό λεβ (BGN), τσεχική κορόνα (CZK), δανική κορόνα (DKK), λίρα στερλίνα (GBP), κροατική κούνα (HRK), μαροκινό ντιράμ (MAD), ρουμανικό λέου (RON), ευρώ (EUR).

         Μέρος 6 — Κατάλογος στενά συσχετιζόμενων νομισμάτων έναντι του βουλγαρικού λεβ (BGN)

      Αλβανικό λεκ (ALL), μάρκο Βοσνίας-Ερζεγοβίνης (BAM), τσεχική κορόνα (CZK), δανική κορόνα (DKK), λίρα στερλίνα (GBP), κροατική κούνα (HRK), μαροκινό ντιράμ (MAD), ρουμανικό λέου (RON), ευρώ (EUR).

         Μέρος 7 — Κατάλογος στενά συσχετιζόμενων νομισμάτων έναντι του δολαρίου Καναδά (CAD)

      Ντιράμ Ηνωμένων Αραβικών Εμιράτων (AED), δολάριο Χονγκ Κονγκ (HKD), πατάκα Μακάο (MOP), δολάριο Σινγκαπούρης (SGD), δολάριο Ταϊβάν (TWD), δολάριο ΗΠΑ (USD).

         Μέρος 8 — Κατάλογος στενά συσχετιζόμενων νομισμάτων έναντι του κινεζικού γιουάν (CNY)

      Ντιράμ Ηνωμένων Αραβικών Εμιράτων (AED), κουάνζα Αγκόλας (AOA), λίρα στερλίνα (GBP), δολάριο Χονγκ Κονγκ (HKD), λίρα Λιβάνου (LBP), πατάκα Μακάο (MOP), νέο σολ Περού (PEN), πέσο Φιλιππινών (PHP), δολάριο Σινγκαπούρης (SGD), μπατ Ταϊλάνδης (THB), δολάριο Ταϊβάν (TWD), δολάριο ΗΠΑ (USD).

         Μέρος 9 — Κατάλογος στενά συσχετιζόμενων νομισμάτων έναντι της τσεχικής κορόνας (CZK)

      Αλβανικό λεκ (ALL), μάρκο Βοσνίας-Ερζεγοβίνης (BAM), βουλγαρικό λεβ (BGN), δανική κορόνα (DKK), κροατική κούνα (HRK), μαροκινό ντιράμ (MAD), ρουμανικό λέου (RON), ευρώ (EUR).

         Μέρος 10 — Κατάλογος στενά συσχετιζόμενων νομισμάτων έναντι της δανικής κορόνας (DKK)

      Αλβανικό λεκ (ALL), μάρκο Βοσνίας-Ερζεγοβίνης (BAM), βουλγαρικό λεβ (BGN), τσεχική κορόνα (CZK), λίρα στερλίνα (GBP), κροατική κούνα (HRK), μαροκινό ντιράμ (MAD), ρουμανικό λέου (RON), δολάριο Σινγκαπούρης (SGD).

         Μέρος 11 — Κατάλογος στενά συσχετιζόμενων νομισμάτων έναντι της λίρας στερλίνας (GBP)

      Ντιράμ Ηνωμένων Αραβικών Εμιράτων (AED), μάρκο Βοσνίας-Ερζεγοβίνης (BAM), βουλγαρικό λεβ (BGN), κινεζικό γιουάν (CNY), δανική κορόνα (DKK), δολάριο Χονγκ Κονγκ (HKD), κροατική κούνα (HRK), λίρα Λιβάνου (LBP), μαροκινό ντιράμ (MAD), πατάκα Μακάο (MOP), δολάριο Σινγκαπούρης (SGD), δολάριο Ταϊβάν (TWD), δολάριο ΗΠΑ (USD), ευρώ (EUR).

         Μέρος 12 — Κατάλογος στενά συσχετιζόμενων νομισμάτων έναντι του δολαρίου Χονγκ Κονγκ (HKD)

      Ντιράμ Ηνωμένων Αραβικών Εμιράτων (AED), κουάνζα Αγκόλας (AOA), δολάριο Καναδά (CAD), κινεζικό γιουάν (CNY), λίρα στερλίνα (GBP), λίρα Λιβάνου (LBP), πατάκα Μακάο (MOP), νέο σολ Περού (PEN), πέσο Φιλιππινών (PHP), δολάριο Σινγκαπούρης (SGD), μπατ Ταϊλάνδης (THB), δολάριο Ταϊβάν (TWD), δολάριο ΗΠΑ (USD).

         Μέρος 13 — Κατάλογος στενά συσχετιζόμενων νομισμάτων έναντι της κροατικής κούνα (HRK)

      Αλβανικό λεκ (ALL), μάρκο Βοσνίας-Ερζεγοβίνης (BAM), βουλγαρικό λεβ (BGN), τσεχική κορόνα (CZK), δανική κορόνα (DKK), λίρα στερλίνα (GBP), μαροκινό ντιράμ (MAD), ρουμανικό λέου (RON), δολάριο Σινγκαπούρης (SGD), ευρώ (EUR).

         Μέρος 14 — Κατάλογος στενά συσχετιζόμενων νομισμάτων έναντι του ουόν Νότιας Κορέας (KRW)

      Νέο σολ Περού (PEN), πέσο Φιλιππινών (PHP), δολάριο Σινγκαπούρης (SGD), δολάριο Ταϊβάν (TWD).

         Μέρος 15 — Κατάλογος στενά συσχετιζόμενων νομισμάτων έναντι της λίρας Λιβάνου (LBP)

      Ντιράμ Ηνωμένων Αραβικών Εμιράτων (AED), κουάνζα Αγκόλας (AOA), κινεζικό γιουάν (CNY), λίρα στερλίνα (GBP), δολάριο Χονγκ Κονγκ (HKD), πατάκα Μακάο (MOP), νέο σολ Περού (PEN), πέσο Φιλιππινών (PHP), δολάριο Σινγκαπούρης (SGD), μπατ Ταϊλάνδης (THB), δολάριο Ταϊβάν (TWD), δολάριο ΗΠΑ (USD).

         Μέρος 16 — Κατάλογος στενά συσχετιζόμενων νομισμάτων έναντι του μαροκινού ντιράμ (MAD)

      Αλβανικό λεκ (ALL), μάρκο Βοσνίας-Ερζεγοβίνης (BAM), βουλγαρικό λεβ (BGN), τσεχική κορόνα (CZK), δανική κορόνα (DKK), λίρα στερλίνα (GBP), κροατική κούνα (HRK), ρουμανικό λέου (RON), δολάριο Σινγκαπούρης (SGD), μπατ Ταϊλάνδης (THB), δολάριο Ταϊβάν (TWD), ευρώ (EUR).

         Μέρος 17 — Κατάλογος στενά συσχετιζόμενων νομισμάτων έναντι του πατάκα Μακάο (MOP)

      Ντιράμ Ηνωμένων Αραβικών Εμιράτων (AED), κουάνζα Αγκόλας (AOA), δολάριο Καναδά (CAD), κινεζικό γιουάν (CNY), λίρα στερλίνα (GBP), δολάριο Χονγκ Κονγκ (HKD), λίρα Λιβάνου (LBP), νέο σολ Περού (PEN), πέσο Φιλιππινών (PHP), δολάριο Σινγκαπούρης (SGD), μπατ Ταϊλάνδης (THB), δολάριο Ταϊβάν (TWD), δολάριο ΗΠΑ (USD).

         Μέρος 18 — Κατάλογος στενά συσχετιζόμενων νομισμάτων έναντι του νέου σολ Περού (PEN)

      Ντιράμ Ηνωμένων Αραβικών Εμιράτων (AED), κουάνζα Αγκόλας (AOA), κινεζικό γιουάν (CNY), δολάριο Χονγκ Κονγκ (HKD), ουόν Νότιας Κορέας (KRW), λίρα Λιβάνου (LBP), πατάκα Μακάο (MOP), πέσο Φιλιππινών (PHP), δολάριο Σινγκαπούρης (SGD), μπατ Ταϊλάνδης (THB), δολάριο Ταϊβάν (TWD), δολάριο ΗΠΑ (USD).

         Μέρος 19 — Κατάλογος στενά συσχετιζόμενων νομισμάτων έναντι του πέσο Φιλιππινών (PHP)

      Ντιράμ Ηνωμένων Αραβικών Εμιράτων (AED), κουάνζα Αγκόλας (AOA), κινεζικό γιουάν (CNY), δολάριο Χονγκ Κονγκ (HKD), ουόν Νότιας Κορέας (KRW), λίρα Λιβάνου (LBP), πατάκα Μακάο (MOP), ρινγκίτ Μαλαισίας (MYR), νέο σολ Περού (PEN), δολάριο Σινγκαπούρης (SGD), μπατ Ταϊλάνδης (THB), δολάριο Ταϊβάν (TWD), δολάριο ΗΠΑ (USD).

         Μέρος 20 — Κατάλογος στενά συσχετιζόμενων νομισμάτων έναντι του ρουμανικού λέου (RON)

      Αλβανικό λεκ (ALL), μάρκο Βοσνίας-Ερζεγοβίνης (BAM), βουλγαρικό λεβ (BGN), τσεχική κορόνα (CZK), δανική κορόνα (DKK), κροατική κούνα (HRK), μαροκινό ντιράμ (MAD), ευρώ (EUR).

         Μέρος 21 — Κατάλογος στενά συσχετιζόμενων νομισμάτων έναντι του δολαρίου Σινγκαπούρης (SGD)

      Ντιράμ Ηνωμένων Αραβικών Εμιράτων (AED), κουάνζα Αγκόλας (AOA), δολάριο Καναδά (CAD), κινεζικό γιουάν (CNY), δανική κορόνα (DKK), λίρα στερλίνα (GBP), δολάριο Χονγκ Κονγκ (HKD), κροατική κούνα (HRK), ουόν Νότιας Κορέας (KRW), λίρα Λιβάνου (LBP), μαροκινό ντιράμ (MAD), πατάκα Μακάο (MOP), ρινγκίτ Μαλαισίας (MYR), νέο σολ Περού (PEN), πέσο Φιλιππινών (PHP), μπατ Ταϊλάνδης (THB), δολάριο Ταϊβάν (TWD), δολάριο ΗΠΑ (USD).

         Μέρος 22 — Κατάλογος στενά συσχετιζόμενων νομισμάτων έναντι του μπατ Ταϊλάνδης (THB)

      Ντιράμ Ηνωμένων Αραβικών Εμιράτων (AED), κουάνζα Αγκόλας (AOA), κινεζικό γιουάν (CNY), δολάριο Χονγκ Κονγκ (HKD), λίρα Λιβάνου (LBP), μαροκινό ντιράμ (MAD), πατάκα Μακάο (MOP), νέο σολ Περού (PEN), πέσο Φιλιππινών (PHP), δολάριο Σινγκαπούρης (SGD), δολάριο Ταϊβάν (TWD), δολάριο ΗΠΑ (USD).

         Μέρος 23 — Κατάλογος στενά συσχετιζόμενων νομισμάτων έναντι του δολαρίου Ταϊβάν (TWD)

      Ντιράμ Ηνωμένων Αραβικών Εμιράτων (AED), κουάνζα Αγκόλας (AOA), δολάριο Καναδά (CAD), κινεζικό γιουάν (CNY), λίρα στερλίνα (GBP), δολάριο Χονγκ Κονγκ (HKD), ουόν Νότιας Κορέας (KRW), λίρα Λιβάνου (LBP), μαροκινό ντιράμ (MAD), πατάκα Μακάο (MOP), ρινγκίτ Μαλαισίας (MYR), νέο σολ Περού (PEN), πέσο Φιλιππινών (PHP), δολάριο Σινγκαπούρης (SGD), μπατ Ταϊλάνδης (THB), δολάριο ΗΠΑ (USD).

         Μέρος 24 — Κατάλογος στενά συσχετιζόμενων νομισμάτων έναντι του δολαρίου ΗΠΑ (USD)

      Ντιράμ Ηνωμένων Αραβικών Εμιράτων (AED), κουάνζα Αγκόλας (AOA), δολάριο Καναδά (CAD), κινεζικό γιουάν (CNY), λίρα στερλίνα (GBP), δολάριο Χονγκ Κονγκ (HKD), λίρα Λιβάνου (LBP), πατάκα Μακάο (MOP), νέο σολ Περού (PEN), πέσο Φιλιππινών (PHP), δολάριο Σινγκαπούρης (SGD), μπατ Ταϊλάνδης (THB), δολάριο Ταϊβάν (TWD).


title: Εκτελεστικός κανονισμός (ΕΕ) αριθ. 1240/2013 της Επιτροπής, της 25ης Νοεμβρίου 2013 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Pembrokeshire Earlies/Pembrokeshire Early Potatoes (ΠΓΕ)]

text:
               4.12.2013

               EL

               Επίσημη Εφημερίδα της Ευρωπαϊκής Ένωσης

               L 323/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1240/2013 ΤΗΣ ΕΠΙΤΡΟΠΉΣ
   της 25ης Νοεμβρίου 2013
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Pembrokeshire Earlies/Pembrokeshire Early Potatoes (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλε το Ηνωμένο Βασίλειο για την καταχώριση της ονομασίας «Pembrokeshire Earlies/Pembrokeshire Early Potatoes» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, σύμφωνα με το άρθρο 51 του κανονισμού (ΕΕ) αριθ. 1151/2012, η ονομασία «Pembrokeshire Earlies/Pembrokeshire Early Potatoes» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Νοεμβρίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 180 της 26.6.2013, σ. 17.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα I της Συνθήκης:

         Κλάση 1.6.   Φρούτα, λαχανικά και δημητριακά, νωπά ή μεταποιημένα

      ΗΝΩΜΕΝΟ ΒΑΣΙΛΕΙΟ
      Pembrokeshire Earlies/Pembrokeshire Early Potatoes (ΠΓΕ)


title: Εκτελεστικός κανονισμός (ΕΕ) αριθ. 913/2011 της Επιτροπής, της 12ης Σεπτεμβρίου 2011 , σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον κανονισμό (ΕΕ) αριθ. 867/2010 για την περίοδο 2010/11

text:
               13.9.2011

               EL

               Επίσημη Εφημερίδα της Ευρωπαϊκής Ένωσης

               L 236/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 913/2011 ΤΗΣ ΕΠΙΤΡΟΠΉΣ
   της 12ης Σεπτεμβρίου 2011
   σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον κανονισμό (ΕΕ) αριθ. 867/2010 για την περίοδο 2010/11
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 36 παράγραφος 2 δεύτερο εδάφιο δεύτερη φράση,
   Εκτιμώντας τα ακόλουθα:

               (1)

               Οι αντιπροσωπευτικές τιμές και τα ποσά των πρόσθετων δασμών που εφαρμόζονται κατά την εισαγωγή λευκής ζάχαρης, ακατέργαστης ζάχαρης και ορισμένων σιροπιών για την περίοδο 2010/11 καθορίστηκαν στον κανονισμό (ΕΕ) αριθ. 867/2010 της Επιτροπής (3). Οι εν λόγω τιμές και δασμοί τροποποιήθηκαν τελευταία με τον εκτελεστικό κανονισμό (ΕΕ) αριθ. 911/2011 της Επιτροπής (4).

               (2)

               Τα στοιχεία που έχει στη διάθεσή της, επί του παρόντος, η Επιτροπή οδηγούν στην τροποποίηση των εν λόγω ποσών, σύμφωνα με τους κανόνες και τις λεπτομέρειες που προβλέπονται στον κανονισμό (ΕΚ) αριθ. 951/2006,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή των προϊόντων τα οποία αναφέρονται στο άρθρο 36 του κανονισμού (ΕΚ) αριθ. 951/2006, που καθορίστηκαν στον κανονισμό (ΕΕ) αριθ. 867/2010 για την περίοδο 2010/11, τροποποιούνται και αναγράφονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 13 Σεπτεμβρίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Σεπτεμβρίου 2011.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 178 της 1.7.2006, σ. 24.

      (3)  ΕΕ L 259 της 1.10.2010, σ. 3.

      (4)  ΕΕ L 234 της 10.9.2011, σ. 40.

      ΠΑΡΑΡΤΗΜΑ

         Αντιπροσωπευτικές τιμές και πρόσθετοι εισαγωγικοί δασμοί για τη λευκή ζάχαρη, την ακατέργαστη ζάχαρη και τα προϊόντα του κωδικού ΣΟ 1702 90 95 που εφαρμόζονται από τις 13 Σεπτεμβρίου 2011

                  (EUR)

                  Κωδικός ΣΟ

                  Ποσό της αντιπροσωπευτικής τιμής για 100 kg καθαρού βάρους του εν λόγω προϊόντος

                  Ποσό του πρόσθετου δασμού για 100 kg καθαρού βάρους του εν λόγω προϊόντος

                  1701 11 10 (1)

                  49,52

                  0,00

                  1701 11 90 (1)

                  49,52

                  0,05

                  1701 12 10 (1)

                  49,52

                  0,00

                  1701 12 90 (1)

                  49,52

                  0,00

                  1701 91 00 (2)

                  54,45

                  1,13

                  1701 99 10 (2)

                  54,45

                  0,00

                  1701 99 90 (2)

                  54,45

                  0,00

                  1702 90 95 (3)

                  0,54

                  0,20

         (1)  Καθορισμός για τον ποιοτικό τύπο όπως ορίζεται στο παράρτημα IV σημείο III του κανονισμού (ΕΚ) αριθ. 1234/2007.

         (2)  Καθορισμός για τον ποιοτικό τύπο όπως ορίζεται στο παράρτημα IV σημείο II του κανονισμού (ΕΚ) αριθ. 1234/2007.

         (3)  Καθορισμός ανά 1 % περιεκτικότητας σε σακχαρόζη.


title: Εκτελεστικός κανονισμός (ΕΕ) 2015/880 της Επιτροπής, της 4ης Ιουνίου 2015, για την παράταση των μεταβατικών περιόδων σε σχέση με τις απαιτήσεις ιδίων κεφαλαίων για ανοίγματα έναντι κεντρικών αντισυμβαλλομένων, που προβλέπονται στους κανονισμούς του Ευρωπαϊκού Κοινοβουλίου και του Συμβουλίου (ΕΕ) αριθ. 575/2013 και (ΕΕ) αριθ. 648/2012 (Κείμενο που παρουσιάζει ενδιαφέρον για τον ΕΟΧ)

text:
               9.6.2015

               EL

               Επίσημη Εφημερίδα της Ευρωπαϊκής Ένωσης

               L 143/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/880 ΤΗΣ ΕΠΙΤΡΟΠΉΣ
   της 4ης Ιουνίου 2015
   για την παράταση των μεταβατικών περιόδων σε σχέση με τις απαιτήσεις ιδίων κεφαλαίων για ανοίγματα έναντι κεντρικών αντισυμβαλλομένων, που προβλέπονται στους κανονισμούς του Ευρωπαϊκού Κοινοβουλίου και του Συμβουλίου (ΕΕ) αριθ. 575/2013 και (ΕΕ) αριθ. 648/2012
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012 (1), και ιδίως το άρθρο 497 παράγραφος 3,
   Εκτιμώντας τα ακόλουθα:

               (1)

               Για την αποφυγή της διατάραξης των διεθνών χρηματοπιστωτικών αγορών και της δυσμενέστερης μεταχείρισης των ιδρυμάτων με την υποβολή τους σε υψηλότερες απαιτήσεις ιδίων κεφαλαίων κατά τη διάρκεια των διαδικασιών αδειοδότησης και αναγνώρισης υφιστάμενων κεντρικών αντισυμβαλλομένων, το άρθρο 497 παράγραφοι 1 και 2 του κανονισμού (ΕΕ) αριθ. 575/2013 προέβλεψε μεταβατική περίοδο, κατά τη διάρκεια της οποίας θα θεωρούνται επιλέξιμοι κεντρικοί αντισυμβαλλόμενοι όλοι οι κεντρικοί αντισυμβαλλόμενοι με τους οποίους τα εγκατεστημένα στην Ένωση ιδρύματα εκκαθαρίζουν συναλλαγές.

               (2)

               Επιπλέον, ο κανονισμός (ΕΕ) αριθ. 575/2013 τροποποίησε τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου (2) όσον αφορά ορισμένες παραμέτρους υπολογισμού των απαιτήσεων ιδίων κεφαλαίων των ιδρυμάτων για ανοίγματα έναντι κεντρικών αντισυμβαλλομένων. Ως εκ τούτου, το άρθρο 89 παράγραφος 5α του κανονισμού (ΕΕ) αριθ. 648/2012 επιβάλλει σε ορισμένους κεντρικούς αντισυμβαλλομένους την υποχρέωση να κοινοποιούν, για περιορισμένο χρονικό διάστημα, το συνολικό ποσό του αρχικού περιθωρίου που έχουν εισπράξει από τα εκκαθαριστικά μέλη τους. Η εν λόγω μεταβατική περίοδος αντιστοιχεί στην οριζόμενη στο άρθρο 497 του κανονισμού (ΕΕ) αριθ. 575/2013.

               (3)

               Τόσο η μεταβατική περίοδος για τις απαιτήσεις ιδίων κεφαλαίων η οποία προβλέπεται στο άρθρο 497 παράγραφοι 1 και 2 του κανονισμού (ΕΕ) αριθ. 575/2013 όσο και η μεταβατική περίοδος για την κοινοποίηση του αρχικού περιθωρίου η οποία προβλέπεται στο άρθρο 89 παράγραφος 5α πρώτο και δεύτερο εδάφιο του κανονισμού (ΕΕ) αριθ. 648/2012 επρόκειτο να λήξουν στις 15 Ιουνίου 2014.

               (4)

               Το άρθρο 497 παράγραφος 3 του κανονισμού (ΕΕ) αριθ. 575/2013 εξουσιοδοτεί την Επιτροπή να εκδώσει εκτελεστική πράξη για την παράταση της ισχύος της μεταβατικής περιόδου κατά έξι μήνες, σε εξαιρετικές περιστάσεις. Η εν λόγω παράταση θα πρέπει επίσης να εφαρμοστεί όσον αφορά τις προθεσμίες που ορίζονται στο άρθρο 89 παράγραφος 5α του κανονισμού (ΕΕ) αριθ. 648/2012. Οι εν λόγω μεταβατικές περίοδοι έχουν ήδη παραταθεί έως τις 15 Ιουνίου 2015, αρχικά με τον εκτελεστικό κανονισμό (ΕΕ) αριθ. 591/2014 της Επιτροπής (3) και στη συνέχεια με τον εκτελεστικό κανονισμό (ΕΕ) αριθ. 1317/2014 της Επιτροπής (4).

               (5)

               Η διαδικασία αδειοδότησης για υφιστάμενους κεντρικούς αντισυμβαλλομένους που είναι εγκατεστημένοι στην Ένωση βρίσκεται σε εξέλιξη, αλλά δεν θα έχει ολοκληρωθεί έως τις 15 Ιουνίου 2015. Όσον αφορά τους υφιστάμενους κεντρικούς αντισυμβαλλομένους που είναι εγκατεστημένοι σε τρίτες χώρες και έχουν ήδη υποβάλει αίτηση αναγνώρισης, δεν έχει ακόμη χορηγηθεί αναγνώριση στους εν λόγω κεντρικούς αντισυμβαλλομένους. Η ανάγκη να αποφευχθεί η διατάραξη των διεθνών χρηματοπιστωτικών αγορών που οδήγησε προηγουμένως στην παράταση της μεταβατικής περιόδου που προβλέπεται στο άρθρο 497 παράγραφος 2 του κανονισμού (ΕΕ) αριθ. 575/2013 όσον αφορά τους εγκατεστημένους σε τρίτες χώρες κεντρικούς αντισυμβαλλομένους θα εξακολουθήσει επομένως να υπάρχει μετά τη λήξη της παράτασης της μεταβατικής περιόδου που ορίζεται στον εκτελεστικό κανονισμό (ΕΕ) αριθ. 1317/2014. Η νέα παράταση της μεταβατικής περιόδου αναμένεται ότι θα δώσει τη δυνατότητα στα εγκατεστημένα στην Ένωση ιδρύματα (ή στις θυγατρικές τους που είναι εγκατεστημένες εκτός της Ένωσης) να αποφύγουν τη σημαντική αύξηση των απαιτήσεων ιδίων κεφαλαίων λόγω της απουσίας αναγνωρισμένων κεντρικών αντισυμβαλλομένων εγκατεστημένων σε κάθε οικεία τρίτη χώρα που να παρέχουν, με βιώσιμο και προσιτό τρόπο, το συγκεκριμένο είδος υπηρεσιών εκκαθάρισης το οποίο απαιτείται από τα ιδρύματα της Ένωσης. Τέτοιου είδους αύξηση, αν και θα είναι προσωρινή, θα μπορούσε δυνητικά να αποθαρρύνει τα ιδρύματα αυτά να συνεχίσουν να συμμετέχουν άμεσα στους εν λόγω κεντρικούς αντισυμβαλλομένους και θα μπορούσε ως εκ τούτου να προκαλέσει διατάραξη στις αγορές στις οποίες δραστηριοποιούνται οι εν λόγω κεντρικοί αντισυμβαλλόμενοι. Συνεπώς, είναι σκόπιμο να υπάρξει νέα εξάμηνη παράταση των μεταβατικών περιόδων.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της Ευρωπαϊκής Επιτροπής Τραπεζών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι μεταβατικές περίοδοι των 15 μηνών που προβλέπονται στο άρθρο 497 παράγραφοι 1 και 2 του κανονισμού (ΕΕ) αριθ. 575/2013 και στο άρθρο 89 παράγραφος 5α πρώτο και δεύτερο εδάφιο του κανονισμού (ΕΕ) αριθ. 648/2012, αντιστοίχως, όπως έχουν ήδη παραταθεί σύμφωνα με το άρθρο 1 του εκτελεστικού κανονισμού (ΕΕ) αριθ. 591/2014 και του εκτελεστικού κανονισμού (ΕΕ) αριθ. 1317/2014, παρατείνονται κατά έξι ακόμη μήνες έως τις 15 Δεκεμβρίου 2015.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Ιουνίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 176 της 27.6.2013, σ. 1.

      (2)  Κανονισμός (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών (ΕΕ L 201 της 27.7.2012, σ. 1).

      (3)  Εκτελεστικός κανονισμός (ΕΕ) αριθ. 591/2014 της Επιτροπής, της 3ης Ιουνίου 2014, για την παράταση των μεταβατικών περιόδων σε σχέση με τις απαιτήσεις ιδίων κεφαλαίων για ανοίγματα έναντι κεντρικών αντισυμβαλλομένων που προβλέπονται στους κανονισμούς του Ευρωπαϊκού Κοινοβουλίου και του Συμβουλίου (ΕΕ) αριθ. 575/2013 και (ΕΕ) αριθ. 648/2012 (ΕΕ L 165 της 4.6.2014, σ. 31).

      (4)  Εκτελεστικός κανονισμός (ΕΕ) αριθ. 1317/2014 της Επιτροπής, της 11ης Δεκεμβρίου 2014, για την παράταση των μεταβατικών περιόδων σε σχέση με τις απαιτήσεις ιδίων κεφαλαίων για ανοίγματα έναντι κεντρικών αντισυμβαλλομένων, που προβλέπονται στους κανονισμούς του Ευρωπαϊκού Κοινοβουλίου και του Συμβουλίου (ΕΕ) αριθ. 575/2013 και (ΕΕ) αριθ. 648/2012 (ΕΕ L 355 της 12.12.2014, σ. 6).


title: Εκτελεστικός κανονισμός (ΕΕ) αριθ. 262/2012 της Επιτροπής, της 23ης Μαρτίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               24.3.2012

               EL

               Επίσημη Εφημερίδα της Ευρωπαϊκής Ένωσης

               L 85/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 262/2012 ΤΗΣ ΕΠΙΤΡΟΠΉΣ
   της 23ης Μαρτίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Μαρτίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  CR

                  49,7

                  IL

                  97,8

                  MA

                  45,1

                  TN

                  68,9

                  TR

                  88,3

                  ZZ

                  70,0

                  0707 00 05

                  JO

                  107,2

                  TR

                  165,9

                  ZZ

                  136,6

                  0709 91 00

                  EG

                  76,0

                  ZZ

                  76,0

                  0709 93 10

                  JO

                  225,1

                  MA

                  52,8

                  TR

                  136,0

                  ZZ

                  138,0

                  0805 10 20

                  BR

                  35,0

                  EG

                  43,6

                  IL

                  79,1

                  MA

                  49,5

                  TN

                  79,6

                  TR

                  67,2

                  ZZ

                  59,0

                  0805 50 10

                  EG

                  43,8

                  TR

                  64,4

                  ZZ

                  54,1

                  0808 10 80

                  AR

                  89,5

                  BR

                  81,6

                  CA

                  121,1

                  CL

                  87,0

                  CN

                  71,6

                  MK

                  31,8

                  US

                  159,4

                  UY

                  74,9

                  ZA

                  119,9

                  ZZ

                  93,0

                  0808 30 90

                  AR

                  99,9

                  CL

                  108,3

                  CN

                  51,3

                  ZA

                  94,4

                  ZZ

                  88,5

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 1240/2012 της Επιτροπής, της 19ης Δεκεμβρίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               20.12.2012

               EL

               Επίσημη Εφημερίδα της Ευρωπαϊκής Ένωσης

               L 350/67

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1240/2012 ΤΗΣ ΕΠΙΤΡΟΠΉΣ
   της 19ης Δεκεμβρίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Δεκεμβρίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  AL

                  32,6

                  MA

                  80,2

                  TN

                  114,7

                  TR

                  94,8

                  ZZ

                  80,6

                  0707 00 05

                  TR

                  117,4

                  ZZ

                  117,4

                  0709 93 10

                  MA

                  140,4

                  TR

                  134,6

                  ZZ

                  137,5

                  0805 10 20

                  MA

                  71,3

                  TR

                  44,0

                  ZA

                  51,8

                  ZZ

                  55,7

                  0805 20 10

                  MA

                  66,7

                  ZZ

                  66,7

                  0805 20 30, 0805 20 50, 0805 20 70, 0805 20 90

                  IL

                  97,8

                  JM

                  129,1

                  MA

                  98,7

                  TR

                  84,7

                  ZZ

                  102,6

                  0805 50 10

                  TR

                  78,8

                  ZZ

                  78,8

                  0808 10 80

                  MK

                  39,0

                  NZ

                  165,3

                  US

                  141,8

                  ZA

                  123,7

                  ZZ

                  117,5

                  0808 30 90

                  CN

                  59,8

                  TR

                  135,1

                  US

                  156,8

                  ZZ

                  117,2

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 936/2011 της Επιτροπής, της 20ής Σεπτεμβρίου 2011 , σχετικά με τον καθορισμό συντελεστή κατανομής για την έκδοση πιστοποιητικών εισαγωγής που ζητήθηκαν από την 1η έως τις 7 Σεπτεμβρίου 2011 για προϊόντα του τομέα της ζάχαρης στο πλαίσιο ορισμένων δασμολογικών ποσοστώσεων και την αναστολή της υποβολής αιτήσεων για τα πιστοποιητικά αυτά

text:
               21.9.2011

               EL

               Επίσημη Εφημερίδα της Ευρωπαϊκής Ένωσης

               L 243/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 936/2011 ΤΗΣ ΕΠΙΤΡΟΠΉΣ
   της 20ής Σεπτεμβρίου 2011
   σχετικά με τον καθορισμό συντελεστή κατανομής για την έκδοση πιστοποιητικών εισαγωγής που ζητήθηκαν από την 1η έως τις 7 Σεπτεμβρίου 2011 για προϊόντα του τομέα της ζάχαρης στο πλαίσιο ορισμένων δασμολογικών ποσοστώσεων και την αναστολή της υποβολής αιτήσεων για τα πιστοποιητικά αυτά
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
   Έχοντας υπόψη τον κανονισμό (ΕΚ) αριθ. 891/2009 της Επιτροπής, της 25ης Σεπτεμβρίου 2009, για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων στον τομέα της ζάχαρης (3), και ιδίως το άρθρο 5 παράγραφος 2,
   Εκτιμώντας τα ακόλουθα:

               (1)

               Οι ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν στις αρμόδιες αρχές από την 1η έως τις 7 Σεπτεμβρίου 2011 σύμφωνα με τον κανονισμό (ΕΚ) αριθ. 891/2009, υπερβαίνουν τη διαθέσιμη ποσότητα με αύξοντα αριθμό 09.4380.

               (2)

               Υπό τις περιστάσεις αυτές, πρέπει να καθοριστεί συντελεστής κατανομής για την έκδοση πιστοποιητικών εισαγωγής όσον αφορά τον αύξοντα αριθμό 09.4380 σύμφωνα με τον κανονισμό (ΕΚ) αριθ. 1301/2006. Πρέπει να ανασταλεί η υποβολή συμπληρωματικών αιτήσεων πιστοποιητικών για τον εν λόγω αύξοντα αριθμό έως το τέλος της περιόδου εμπορίας, σύμφωνα με τον κανονισμό (ΕΚ) αριθ. 891/2009,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Για τις ποσότητες για τις οποίες υποβλήθηκαν αιτήσεις πιστοποιητικών εισαγωγής βάσει του κανονισμού (ΕΚ) αριθ. 891/2009 από την 1η έως τις 7 Σεπτεμβρίου 2011 εφαρμόζονται οι συντελεστές κατανομής που προβλέπονται στο παράρτημα του παρόντος κανονισμού.
   2.   Η υποβολή συμπληρωματικών αιτήσεων πιστοποιητικών που αντιστοιχούν στους αύξοντες αριθμούς, οι οποίοι αναφέρονται στο παράρτημα, αναστέλλεται έως το τέλος της περιόδου εμπορίας 2010/11.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Σεπτεμβρίου 2011.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 238 της 1.9.2006, σ. 13.

      (3)  ΕΕ L 254 της 26.9.2009, σ. 82.

      ΠΑΡΑΡΤΗΜΑ
      «Ζάχαρη παραχωρήσεων CXL»

         Περίοδος εμπορίας 2010/2011

         Αιτήσεις που υποβλήθηκαν από 1.9.2011 έως 7.9.2011

                  Αύξων αριθμός

                  Χώρα

                  Συντελεστής κατανομής
                  (σε %)

                  Συμπληρωματικές αιτήσεις

                  09.4317

                  Αυστραλία

                  —

                  έχουν ανασταλεί

                  09.4318

                  Βραζιλία

                  —

                  09.4319

                  Κούβα

                  —

                  έχουν ανασταλεί

                  09.4320

                  Οποιαδήποτε τρίτη χώρα

                  —

                  έχουν ανασταλεί

                  09.4321

                  Ινδία

                  —

                  έχουν ανασταλεί

                              —

                              Άνευ αντικειμένου: δεν διαβιβάστηκε στην Επιτροπή καμία αίτηση πιστοποιητικού.

      «Ζάχαρη Βαλκανίων»

         Περίοδος εμπορίας 2010/2011

         Αιτήσεις που υποβλήθηκαν από 1.9.2011 έως 7.9.2011

                  Αύξων αριθμός

                  Χώρα

                  Συντελεστής κατανομής
                  (σε %)

                  Συμπληρωματικές αιτήσεις

                  09.4324

                  Αλβανία

                  —

                  09.4325

                  Βοσνία-Ερζεγοβίνη

                  —

                  έχουν ανασταλεί

                  09.4326

                  Σερβία

                  —

                  09.4327

                  Πρώην Γιουγκοσλαβική Δημοκρατία της Μακεδονίας

                  —

                  09.4328

                  Κροατία

                  —

                              —

                              Άνευ αντικειμένου: δεν διαβιβάστηκε στην Επιτροπή καμία αίτηση πιστοποιητικού.

         «Ζάχαρη έκτακτης εισαγωγής» και «Βιομηχανική ζάχαρη εισαγωγής»

         Περίοδος εμπορίας 2010/2011

         Αιτήσεις που υποβλήθηκαν από 1.9.2011 έως 7.9.2011

                  Αύξων αριθμός

                  Τύπος

                  Συντελεστής κατανομής
                  (σε %)

                  Συμπληρωματικές αιτήσεις

                  09.4380

                  Έκτακτης εισαγωγής

                  20,0133

                  έχουν ανασταλεί

                  09.4390

                  Βιομηχανική ζάχαρη εισαγωγής

                  —

                              —

                              Άνευ αντικειμένου: δεν διαβιβάστηκε στην Επιτροπή καμία αίτηση πιστοποιητικού.


title: Εκτελεστικός κανονισμός (ΕΕ) 2016/673 της Επιτροπής, της 29ης Απριλίου 2016, για την τροποποίηση του κανονισμού (ΕΚ) αριθ. 889/2008 σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων (Κείμενο που παρουσιάζει ενδιαφέρον για τον ΕΟΧ)

text:
                  30.4.2016

                  EL

                  Επίσημη Εφημερίδα της Ευρωπαϊκής Ένωσης

                  L 116/8

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/673 ΤΗΣ ΕΠΙΤΡΟΠΉΣ
      της 29ης Απριλίου 2016
      για την τροποποίηση του κανονισμού (ΕΚ) αριθ. 889/2008 σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 834/2007 του Συμβουλίου, της 28ης Ιουνίου 2007, για τη βιολογική παραγωγή και την επισήμανση των βιολογικών προϊόντων και την κατάργηση του κανονισμού (ΕΟΚ) αριθ. 2092/91 (1), και ιδίως το άρθρο 13 παράγραφος 3, το άρθρο 16 παράγραφος 1 και παράγραφος 3 στοιχείο α), το άρθρο 19 παράγραφος 3, το άρθρο 20 παράγραφος 3, το άρθρο 21 παράγραφος 2, το άρθρο 22 παράγραφος 1 και το άρθρο 38 στοιχείο α),
      Εκτιμώντας τα ακόλουθα:

                  (1)

                  Τα φύκια καλύπτονται από το κεφάλαιο 12 της ονοματολογίας των Βρυξελλών, που περιλαμβάνεται στο παράρτημα I της Συνθήκης. Τα φύκια είναι ως εκ τούτου γεωργικά προϊόντα που εμπίπτουν στο άρθρο 1 παράγραφος 2 πρώτο εδάφιο στοιχείο α) του κανονισμού (ΕΚ) αριθ. 834/2007. Δεδομένου ότι ο όρος «άλλα φύκη» περιλαμβάνει τα «μικροφύκη», τα μικροφύκη καλύπτονται από το πεδίο εφαρμογής του κανονισμού (ΕΚ) αριθ. 834/2007.

                  (2)

                  Δεδομένου ότι στον κανονισμό (ΕΚ) αριθ. 889/2008 της Επιτροπής (2) δεν έχουν θεσπιστεί μέχρι σήμερα λεπτομερείς κανόνες παραγωγής για μικροφύκη που χρησιμοποιούνται ως τρόφιμα και ότι εγείρονται ερωτήματα όσον αφορά τους κανόνες παραγωγής που πρέπει να τηρούν οι επιχειρήσεις όσον αφορά την καλλιέργεια φυκιών για χρήση ως τρόφιμα, πρέπει να αποσαφηνιστεί η κατάσταση και να καθοριστούν λεπτομερείς κανόνες παραγωγής για τα εν λόγω προϊόντα.

                  (3)

                  Η παραγωγή μικροφυκών είναι παρόμοια με την παραγωγή φυκιών από πολλές απόψεις, έστω και αν δεν πραγματοποιείται στη θάλασσα. Επιπλέον, όταν χρησιμοποιούνται περαιτέρω ως ζωοτροφές για ζώα υδατοκαλλιέργειας, τα μικροφύκη, όπως τα πολυκύτταρα θαλάσσια άλγη ή το φυτοπλαγκτόν, υπόκεινται ήδη σε λεπτομερείς κανόνες παραγωγής για τη συλλογή και την καλλιέργεια φυκιών βάσει του άρθρου 6α του κανονισμού (ΕΚ) αριθ. 889/2008. Ως εκ τούτου, είναι σκόπιμο να διευκρινιστεί ότι οι λεπτομερείς κανόνες παραγωγής για τα φύκια θα πρέπει επίσης να εφαρμόζονται για την παραγωγή των μικροφυκών τα οποία πρόκειται να χρησιμοποιηθούν ως τρόφιμα.

                  (4)

                  Τα μεταβατικά μέτρα για τη χρήση μη βιολογικών ιχθυδίων και γόνου από μη βιολογικά εκκολαπτήρια δίθυρων οστρακοειδών στη βιολογική παραγωγή, που προβλέπονται στο άρθρο 25ε παράγραφος 3 και στο άρθρο 25ιε παράγραφος 1 τρίτο εδάφιο του κανονισμού (ΕΚ) αριθ. 889/2008, λήγουν στις 31 Δεκεμβρίου 2015, το οποίο σημαίνει ότι, μετά την ημερομηνία αυτή, όλα τα ιχθύδια και ο γόνος οστρακοειδών που χρησιμοποιούνται στη βιολογική παραγωγή πρέπει να είναι βιολογικά. Επειδή κατά τα φαινόμενα τα βιολογικά ιχθύδια και ο βιολογικός γόνος οστρακοειδών δεν είναι διαθέσιμα σε επαρκείς ποσότητες, η εν λόγω ημερομηνία θα πρέπει να μετατεθεί κατά ένα έτος, ώστε να δοθεί χρόνος στις επιχειρήσεις να αναπτύξουν βιολογικά ιχθύδια και βιολογικό γόνο οστρακοειδών σε επαρκείς ποσότητες.

                  (5)

                  Σύμφωνα με το άρθρο 29δ παράγραφος 4 του κανονισμού (ΕΚ) αριθ. 889/2008, η Επιτροπή πρέπει να επανεξετάσει τη χρήση ορισμένων οινολογικών πρακτικών, μεθόδων και επεξεργασιών πριν από την 1η Αυγούστου 2015 με σκοπό τη σταδιακή κατάργηση ή τον περαιτέρω περιορισμό των εν λόγω πρακτικών.

                  (6)

                  Η Επιτροπή ζήτησε από την ομάδα εμπειρογνωμόνων για την παροχή τεχνικών συμβουλών σε θέματα βιολογικής παραγωγής («EGTOP») να αξιολογήσει τα αποτελέσματα των εν λόγω οινολογικών πρακτικών, μεθόδων και επεξεργασιών επί ορισμένων βασικών χαρακτηριστικών των βιολογικών οίνων και αν μπορούν να αντικατασταθούν από εναλλακτικές τεχνικές. Η EGTOP συνέστησε (3) να εξακολουθήσει να επιτρέπεται η χρήση τους στη βιολογική παραγωγή οίνου λόγω της έλλειψης βιώσιμων εναλλακτικών επιλογών προς το παρόν. Συνέστησε επίσης την επαναξιολόγηση των εν λόγω τεχνικών μετά από μια ορισμένη περίοδο με τον ίδιο στόχο, δηλαδή τη σταδιακή κατάργηση ή τον περαιτέρω περιορισμό τους. Ως εκ τούτου, η καταληκτική ημερομηνία της 1ης Αυγούστου 2015 θα πρέπει να παραταθεί κατά τρία έτη.

                  (7)

                  Οι αρμόδιες αρχές έχουν τη δυνατότητα να επιτρέπουν εξαιρέσεις από τους κανόνες παραγωγής για τα ζώα σε προσωρινή βάση, σε περίπτωση που ειδικές περιστάσεις θα εμπόδιζαν τις επιχειρήσεις να συνεχίσουν ή να αρχίσουν εκ νέου βιολογική παραγωγή. Ειδικότερα, σε περίπτωση υψηλής θνησιμότητας ζώων για λόγους υγείας ή εξαιτίας καταστροφικών συνθηκών, μπορούν να επιτρέπουν την ανασύσταση ή την ανανέωση της αγέλης ή του σμήνους με ζώα μη βιολογικής εκτροφής, ελλείψει ζώων βιολογικής εκτροφής. Θα πρέπει να διευκρινιστεί ότι, στην περίπτωση αυτή, εξακολουθεί να πρέπει να τηρείται η αντίστοιχη περίοδος μετατροπής όσον αφορά τα ζώα μη βιολογικής εκτροφής που εισάγονται στην αγέλη ή το σμήνος.

                  (8)

                  Επιπλέον, δεδομένου ότι οι δυνατότητες για τη χρήση μη βιολογικών ιχθυδίων στον βιολογικό τρόπο παραγωγής ήταν περιορισμένες τα τελευταία χρόνια, είναι σκόπιμο να προβλεφθούν παρόμοιοι έκτακτοι κανόνες παραγωγής σε περίπτωση υψηλής θνησιμότητας των ζώων υδατοκαλλιέργειας.

                  (9)

                  Το παράρτημα II του κανονισμού (ΕΚ) αριθ. 889/2008 περιλαμβάνει τον κατάλογο των εγκεκριμένων προϊόντων για χρήση στη βιολογική παραγωγή σύμφωνα με το άρθρο 12 παράγραφος 1 στοιχείο η) και το άρθρο 16 παράγραφος 1 στοιχείο α) του κανονισμού (ΕΚ) αριθ. 834/2007. Τα εν λόγω προϊόντα έχουν ταξινομηθεί σε 7 κατηγορίες, με βάση διάφορα κριτήρια, όπως η χρήση ή η προέλευση. Είναι σκόπιμο να απλοποιηθεί η παρουσίαση και να χρησιμοποιηθούν μόνο τα κριτήρια καταγωγής για την ταξινόμηση.

                  (10)

                  Η δεξιά στήλη του πίνακα του παραρτήματος II του κανονισμού (ΕΚ) αριθ. 889/2008 περιλαμβάνει την περιγραφή, τις απαιτήσεις σύνθεσης και τους όρους χρήσης των προϊόντων που απαριθμούνται στο εν λόγω παράρτημα, στα οποία περιλαμβάνονται μικροοργανισμοί και ουσίες. Οι όροι χρήσης των εν λόγω προϊόντων στη βιολογική παραγωγή, και ιδίως η αντίστοιχη κατηγορία χρήσης (εντομοκτόνο, ακαρεοκτόνο ή μυκητοκτόνο) πρέπει, ωστόσο, να συνάδουν με τους όρους χρήσης των δραστικών ουσιών οι οποίοι καθορίζονται στο παράρτημα του εκτελεστικού κανονισμού (ΕΕ) αριθ. 540/2011 της Επιτροπής (4) για τη γεωργία γενικότερα. Εάν η χρήση περιορίζεται από τον εν λόγω κανονισμό για τη γεωργία γενικότερα, οι άδειες χρήσης περιορίζονται και για τη βιολογική παραγωγή. Επιπλέον, η πείρα έχει δείξει ότι οι όροι χρήσης των προϊόντων που αναφέρονται στο παράρτημα II του κανονισμού (ΕΚ) αριθ. 889/2008 είναι πολύ συχνά οι ίδιοι στη βιολογική και στη συμβατική γεωργία και ότι οι περιορισμοί χρήσης είναι ελάχιστοι.

                  (11)

                  Συνεπώς, το σύστημα θα πρέπει να απλουστευτεί προκειμένου να αποφευχθεί το παράρτημα II του κανονισμού (ΕΚ) αριθ. 889/2008 να περιλαμβάνει χρήσεις που δεν εγκρίνονται πλέον δυνάμει του εκτελεστικού κανονισμού (ΕΕ) αριθ. 540/2011. Ταυτόχρονα, θα πρέπει να αναφερθεί ότι όλες οι χρήσεις που έχουν εγκριθεί για τη γεωργία γενικότερα με τον εκτελεστικό κανονισμό (ΕΕ) αριθ. 540/2011 εγκρίνονται αυτομάτως για χρήση στη βιολογική παραγωγή, εκτός εάν αναφέρεται ρητά ότι για ορισμένες χρήσεις ισχύουν πιο περιοριστικοί όροι.

                  (12)

                  Σύμφωνα με τη διαδικασία που προβλέπεται στο άρθρο 16 παράγραφος 3 του κανονισμού (ΕΚ) αριθ. 834/2007, ορισμένα κράτη μέλη έχουν διαβιβάσει φακέλους σχετικά με ορισμένες ουσίες στα άλλα κράτη μέλη και την Επιτροπή, προκειμένου να λάβουν έγκριση και να συμπεριληφθούν στο παράρτημα II του κανονισμού (ΕΚ) αριθ. 889/2008. Οι εν λόγω φάκελοι εξετάστηκαν από την EGTOP και την Επιτροπή.

                  (13)

                  Στις συστάσεις της (5), η EGTOP κατέληξε, μεταξύ άλλων, στο συμπέρασμα ότι οι ουσίες διοξείδιο του άνθρακα, διατομίτης (kieselgur), λιπαρά οξέα και όξινο ανθρακικό κάλιο συμμορφώνονται με τους στόχους και τις αρχές της βιολογικής παραγωγής. Επομένως, τα προϊόντα αυτά θα πρέπει να συμπεριληφθούν στο παράρτημα II του κανονισμού (ΕΚ) αριθ. 889/2008. Επιπλέον, προκειμένου να ευθυγραμμιστούν οι ονομασίες των δραστικών ουσιών με τον εκτελεστικό κανονισμό (ΕΕ) αριθ. 540/2011, είναι σκόπιμο τα άλατα λιπαρών οξέων με κάλιο (μαλακό σαπούνι) να μετονομαστούν σε λιπαρά οξέα.

                  (14)

                  Σύμφωνα με το άρθρο 23 του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου (6), βασικές ουσίες είναι ουσίες χρήσιμες για την προστασία των φυτών, αλλά δεν χρησιμοποιούνται κατά κύριο λόγο για τον σκοπό αυτό. Πολλές εξ αυτών χρησιμοποιούνται κατά παράδοση στη βιολογική γεωργία ακόμη και πριν ταξινομηθούν ως βασικές ουσίες. Μεταξύ αυτών, υπάρχουν πολλά τρόφιμα φυτικής ή ζωικής προέλευσης. Είναι σκόπιμο να επιτραπεί η χρήση των εν λόγω βασικών ουσιών στη βιολογική γεωργία και, ως εκ τούτου, να περιληφθούν στο παράρτημα II του κανονισμού (ΕΚ) αριθ. 889/2008 εφόσον πληρούν τα δύο κριτήρια, δηλαδή καλύπτονται από τον ορισμό του «τροφίμου» που αναφέρεται στο άρθρο 2 του κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου (7) και έχουν φυτική ή ζωική προέλευση.

                  (15)

                  Το παράρτημα VI του κανονισμού (ΕΚ) αριθ. 889/2008 περιλαμβάνει τον κατάλογο των προσθέτων ζωοτροφών, των εγκεκριμένων για χρήση στα βιολογικά προϊόντα σύμφωνα με το άρθρο 14 παράγραφος 1 στοιχείο δ) και το άρθρο 16 παράγραφος 1 στοιχείο δ) του κανονισμού (ΕΚ) αριθ. 834/2007.

                  (16)

                  Για εναρμόνιση με την προσέγγιση που υιοθετήθηκε στον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου (8), θα πρέπει να τροποποιηθεί η παρουσίαση του παραρτήματος VI. Ειδικότερα, την αριστερή στήλη του πίνακα του παραρτήματος VI θα πρέπει να τροποποιηθεί με αναφορά του ειδικού αναγνωριστικού αριθμού των προσθέτων υλών ή της λειτουργικής ομάδας και η ταξινόμηση στην ομάδα «τεχνολογικές πρόσθετες ύλες» και «διατροφικές πρόσθετες ύλες» θα πρέπει να εναρμονιστεί με την ταξινόμηση που χρησιμοποιείται στον κανονισμό (ΕΚ) αριθ. 1831/2003. Η ονομασία των ουσιών της ομάδας «ζωοτεχνικές πρόσθετες ύλες» στο τμήμα 4 του παραρτήματος VI του κανονισμού (ΕΚ) αριθ. 889/2008 θα πρέπει επίσης να εναρμονιστεί με τη διατύπωση του κανονισμού (ΕΚ) αριθ. 1831/2003.

                  (17)

                  Σύμφωνα με τη διαδικασία που προβλέπεται στο άρθρο 16 παράγραφος 3 του κανονισμού (ΕΚ) αριθ. 834/2007, ορισμένα κράτη μέλη έχουν διαβιβάσει φακέλους σχετικά με ορισμένα πρόσθετα ζωοτροφών στα άλλα κράτη μέλη και την Επιτροπή, προκειμένου να λάβουν έγκριση και να συμπεριληφθούν στο παράρτημα VI του κανονισμού (ΕΚ) αριθ. 889/2008. Οι εν λόγω φάκελοι εξετάστηκαν από την EGTOP και την Επιτροπή. Με βάση τις συστάσεις της EGTOP όσον αφορά τις πρώτες ύλες ζωοτροφών και τα πρόσθετα ζωοτροφών (9), θα πρέπει να εγκριθεί η χρήση των ακόλουθων ουσιών τις οποίες η EGTOP έκρινε συμβατές με τους στόχους και τις αρχές της βιολογικής παραγωγής: ζύμη με προσθήκη σεληνίου, οξυχλωριούχος χαλκός (TBCC) και μονοένυδρος υδροξυχλωριούχος ψευδάργυρος (TBZC).

                  (18)

                  Υπό το πρίσμα των αλλαγών που εισήγαγαν οι εκτελεστικοί κανονισμοί της Επιτροπής (ΕΕ) αριθ. 131/2014 (10), (ΕΕ) 2015/861 (11) και (ΕΕ) 2015/1152 (12), είναι απαραίτητο να αντικατασταθούν οι ουσίες «εκχυλίσματα πλούσια σε τοκοφερόλη φυσικής προέλευσης», «E2 Ιώδιο» και «E3 Κοβάλτιο», οι οποίες δεν υφίστανται πλέον, από τις νέες ουσίες τις ίδιας κατηγορίας αντίστοιχα. Επιπλέον, θα πρέπει να διορθωθούν ορισμένες ανακρίβειες όσον αφορά τους αριθμούς αναγνώρισης του μπεντονίτη-μοντμορυλλονίτη και του κλινοπτιλόλιθου στη λειτουργική ομάδα «δ) Συνδετικά και αντισυσσωματωτικά μέσα».

                  (19)

                  Το παράρτημα VIII του κανονισμού (ΕΚ) αριθ. 889/2008 περιλαμβάνει τον κατάλογο ορισμένων ουσιών, εγκεκριμένων για την παραγωγή μεταποιημένων βιολογικών τροφίμων, μαγιάς και των προϊόντων μαγιάς σύμφωνα με το άρθρο 19 παράγραφος 2 στοιχείο β) και το άρθρο 21 του κανονισμού (ΕΚ) αριθ. 834/2007.

                  (20)

                  Για να συνάδουν με τον κανονισμό (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου (13), είναι αναγκαίο να τροποποιηθούν οι ειδικοί όροι χρήσης του πηκτώματος ή κολλοειδούς διαλύματος διοξειδίου του πυριτίου (E 551) και τα ειδικά κριτήρια καθαρότητας του μπεντονίτη. Η υπάρχουσα έγκριση του καολίνη (E 559) πρέπει να ανακληθεί δεδομένου ότι, σύμφωνα με τον κανονισμό (ΕΚ) αριθ. 1333/2008, η χρήση της εν λόγω πρόσθετης ύλης είχε εγκριθεί έως τις 31 Ιανουαρίου 2014.

                  (21)

                  Σύμφωνα με τη διαδικασία που προβλέπεται στο άρθρο 21 παράγραφος 2 του κανονισμού (ΕΚ) αριθ. 834/2007, ορισμένα κράτη μέλη έχουν διαβιβάσει φακέλους σχετικά με πρόσθετα τροφίμων, τεχνολογικά βοηθήματα και ορισμένες ουσίες στα άλλα κράτη μέλη και την Επιτροπή, προκειμένου αυτά να λάβουν έγκριση και να συμπεριληφθούν στο παράρτημα VIII του κανονισμού (ΕΚ) αριθ. 889/2008. Οι εν λόγω φάκελοι εξετάστηκαν από την EGTOP και την Επιτροπή.

                  (22)

                  Με βάση τις συστάσεις της EGTOP όσον αφορά τα πρόσθετα τροφίμων (14), θα πρέπει να εγκριθεί η χρήση των ακόλουθων ουσιών τις οποίες η EGTOP έκρινε συμβατές με τις αρχές και τους στόχους της βιολογικής παραγωγής: κηρός μέλισσας (E 901), καρναουβικός κηρός (E 903), κόμμι τζελάν (E 418) και ερυθριτόλη (Ε 968).

                  (23)

                  Επιπλέον, μετά τις συστάσεις της EGTOP, οι όροι χρήσης των ακόλουθων πρόσθετων υλών θα πρέπει να τροποποιηθούν: διοξείδιο του θείου, πυροθειώδες κάλιο, εκχύλισμα πλούσιο σε τοκοφερόλες, λεκιθίνη, κιτρικό οξύ, κιτρικό νάτριο, τρυγικό οξύ, γλυκερίνη, ανθρακικό νάτριο, πήκτωμα ή κολλοειδές διάλυμα διοξειδίου του πυριτίου και υδροξείδιο του νατρίου. Η λεκιθίνη που προέρχεται από βιολογική πρώτη ύλη είναι διαθέσιμη στην αγορά, αλλά οι ενδεδειγμένες ποιότητες αυτής της λεκιθίνης χρειάζονται για τις περισσότερες χρήσεις στη βιομηχανία μεταποίησης βιολογικών τροφίμων. Οι ενδεδειγμένες ποιότητες για την παραγωγή βιολογικών τροφίμων δεν είναι διαθέσιμες σήμερα σε επαρκείς ποσότητες. Λαμβάνοντας υπόψη την προσωρινή έλλειψη των διαφόρων ποιοτήτων βιολογικής λεκιθίνης που απαιτούνται για τη βιολογική παραγωγή τροφίμων, θα πρέπει να προβλεφθεί ότι, κατά τη διάρκεια μεταβατικής περιόδου τριών ετών, η λεκιθίνη που δεν προέρχεται από βιολογικές πρώτες ύλες μπορεί να χρησιμοποιείται για την παραγωγή βιολογικών τροφίμων.

                  (24)

                  Με βάση τις συστάσεις της EGTOP όσον αφορά τα τεχνολογικά βοηθήματα, θα πρέπει να επιτρέπεται η χρήση οξικού οξέος/ξιδιού, υδροχλωρικής θειαμίνης, φωσφορικού αμμωνίου, ανθρακικού νατρίου και ινών ξύλου. Όσον αφορά το ανθρακικό νάτριο, το κιτρικό οξύ, το υδροξείδιο του νατρίου, τα φυτικά έλαια, τον μπεντονίτη, τον κηρό μελισσών και τον καρναουβικό κηρό, οι ειδικοί όροι θα πρέπει να τροποποιηθούν.

                  (25)

                  Στην περίπτωση των τεχνολογικών βοηθημάτων που χρησιμοποιούνται στην παραγωγή μαγιάς, θα πρέπει να απαιτείται τα άμυλα γεωμήλων και τα φυτικά έλαια να χρησιμοποιούνται μόνο εφόσον προέρχονται από βιολογική παραγωγή, δεδομένου ότι τα τεχνολογικά βοηθήματα είναι σήμερα διαθέσιμα με τη βιολογική τους μορφή σε επαρκή ποσότητα και ποιότητα.

                  (26)

                  Τέλος, στα παραρτήματα II, VI και VIII του κανονισμού (ΕΚ) αριθ. 889/2008, δεν έχει πλέον σημασία η αναφορά στον κανονισμό βάσει του οποίου είχαν εγκριθεί τα προϊόντα ή οι ουσίες.

                  (27)

                  Επομένως, ο κανονισμός (ΕΚ) αριθ. 889/2008 θα πρέπει να τροποποιηθεί αναλόγως.

                  (28)

                  Προκειμένου να δοθεί στις επιχειρήσεις και στις αρχές και τους φορείς ελέγχου εύλογο χρονικό διάστημα για να προσαρμοστούν στο γεγονός ότι οι λεπτομερείς κανόνες παραγωγής για τα φύκια ισχύουν επίσης και για την παραγωγή μικροφυκών τα οποία πρόκειται να χρησιμοποιηθούν ως τρόφιμα, η τροποποίηση του άρθρου 6α του κανονισμού (ΕΚ) αριθ. 889/2008 θα πρέπει να εφαρμοστεί 12 μήνες μετά την έναρξη ισχύος του παρόντος κανονισμού.

                  (29)

                  Προκειμένου να εξασφαλιστεί η συνέχεια και να παραταθεί η δυνατότητα χρήσης μη βιολογικών ιχθυδίων και γόνου από μη βιολογικά εκκολαπτήρια δίθυρων οστρακοειδών, η τροποποίηση των άρθρων 25ε παράγραφος 3 και 25ιε παράγραφος 1 του κανονισμού (ΕΚ) αριθ. 889/2008 θα πρέπει να εφαρμοστεί αναδρομικά από την 1η Ιανουαρίου 2016.

                  (30)

                  Για να δοθεί στις επιχειρήσεις η δυνατότητα να προσαρμοστούν στις τροποποιήσεις που επήλθαν όσον αφορά ορισμένα προϊόντα και ουσίες που χρησιμοποιούνται στην παραγωγή μεταποιημένων βιολογικών τροφίμων, μαγιάς και προϊόντων μαγιάς, οι τροποποιήσεις του παραρτήματος VIII του κανονισμού (ΕΚ) αριθ. 889/2008 θα πρέπει να εφαρμοστούν 6 μήνες μετά την έναρξη ισχύος του παρόντος κανονισμού.

                  (31)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής βιολογικής παραγωγής,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Τροποποίηση του κανονισμού (ΕΚ) αριθ. 889/2008
      Ο κανονισμός (ΕΚ) αριθ. 889/2008 τροποποιείται ως εξής:

                  1)

                  Το άρθρο 6α αντικαθίσταται από το ακόλουθο κείμενο:
                  «Άρθρο 6α
                  Πεδίο εφαρμογής
                  Το παρόν κεφάλαιο ορίζει λεπτομερείς κανόνες παραγωγής για τα φύκια.
                  Για τους σκοπούς του παρόντος κεφαλαίου ο όρος “φύκια” περιλαμβάνει τα πολυκύτταρα θαλάσσια άλγη, το φυτοπλαγκτόν και τα μικροφύκη.».

                  2)

                  Στο άρθρο 25ε, η παράγραφος 3 αντικαθίσταται από το ακόλουθο κείμενο:
                  «3.   Το ανώτατο ποσοστό μη βιολογικών ιχθυδίων υδατοκαλλιέργειας που εισάγονται στην εκμετάλλευση είναι 80 % έως τις 31 Δεκεμβρίου 2011, 50 % έως τις 31 Δεκεμβρίου 2014 και 0 % έως τις 31 Δεκεμβρίου 2016.».

                  3)

                  Στο άρθρο 25ιε παράγραφος 1, το τρίτο εδάφιο αντικαθίσταται από το ακόλουθο κείμενο:
                  «Ωστόσο, το μέγιστο ποσοστό του γόνου από μη βιολογικά εκκολαπτήρια δίθυρων οστρακοειδών που επιτρέπεται να εισάγεται σε μονάδες βιολογικής παραγωγής είναι 80 % έως τις 31 Δεκεμβρίου 2011, 50 % έως τις 31 Δεκεμβρίου 2014 και 0 % έως τις 31 Δεκεμβρίου 2016.»

                  4)

                  Στο άρθρο 29δ παράγραφος 4, η ημερομηνία «1η Αυγούστου 2015» αντικαθίσταται από την ημερομηνία «1η Αυγούστου 2018».

                  5)

                  Στο άρθρο 47, το πρώτο εδάφιο τροποποιείται ως εξής:

                              α)

                              το στοιχείο α) αντικαθίσταται από το ακόλουθο κείμενο:

                                          «α)

                                          σε περίπτωση υψηλής θνησιμότητας ζώων που προκαλείται από λόγους υγείας ή καταστροφικών συνθηκών, την ανανέωση ή ανασύσταση της αγέλης ή του σμήνους με ζώα μη βιολογικής εκτροφής, όταν δεν υπάρχουν ζώα βιολογικής εκτροφής και με την προϋπόθεση ότι η αντίστοιχη περίοδος μετατροπής εφαρμόζεται για τα ζώα μη βιολογικής εκτροφής·»·

                              β)

                              προστίθεται το ακόλουθο στοιχείο στ):

                                          «στ)

                                          σε περίπτωση υψηλής θνησιμότητας ζώων υδατοκαλλιέργειας εξαιτίας των συνθηκών που απαριθμούνται στο άρθρο 57 παράγραφος 1 στοιχεία α) έως δ) του κανονισμού (ΕΕ) αριθ. 508/2014 του Ευρωπαϊκού Κοινοβουλίου και του Συμβουλίου (*), η ανανέωση ή ανασύσταση των αποθεμάτων υδατοκαλλιέργειας με μη βιολογικά ζώα υδατοκαλλιέργειας, όταν δεν υπάρχουν διαθέσιμα ζώα βιολογικής εκτροφής και με την προϋπόθεση ότι τουλάχιστον τα τελευταία δύο τρίτα της διάρκειας του κύκλου παραγωγής αποτελούν αντικείμενο βιολογικής διαχείρισης.

                                 (*)  Κανονισμός (ΕΕ) αριθ. 508/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για το Ευρωπαϊκό Ταμείο Θάλασσας και Αλιείας και για την κατάργηση των κανονισμών του Συμβουλίου (ΕΚ) αριθ. 2328/2003, (ΕΚ) αριθ. 861/2006, (ΕΚ) αριθ. 1198/2006 και (ΕΚ) αριθ. 791/2007 και του κανονισμού (ΕΕ) αριθ. 1255/2011 του Ευρωπαϊκού Κοινοβουλίου και του Συμβουλίου (ΕΕ L 149 της 20.5.2014, σ. 1).»."

                  6)

                  Το παράρτημα II αντικαθίσταται από το κείμενο του παραρτήματος I του παρόντος κανονισμού·

                  7)

                  Το παράρτημα VI αντικαθίσταται από το κείμενο του παραρτήματος II του παρόντος κανονισμού·

                  8)

                  Το παράρτημα VIII τροποποιείται σύμφωνα με το παράρτημα III του παρόντος κανονισμού.

            Άρθρο 2
      Έναρξη ισχύος και εφαρμογή
      Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      Τα ακόλουθα σημεία του άρθρου 1 εφαρμόζονται από την ημερομηνία που αναφέρεται για αυτά:

                  α)

                  το σημείο 1) εφαρμόζεται από τις 7 Μαΐου 2017·

                  β)

                  τα σημεία 2) και 3) εφαρμόζονται από την 1η Ιανουαρίου 2016·

                  γ)

                  το σημείο 8) εφαρμόζεται από τις 7 Νοεμβρίου 2016.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 29 Απριλίου 2016.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 189 της 20.7.2007, σ. 1.

         (2)  Κανονισμός (ΕΚ) αριθ. 889/2008 της Επιτροπής, της 5ης Σεπτεμβρίου 2008, σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων (ΕΕ L 250 της 18.9.2008, σ. 1).

         (3)  Τελική έκθεση:
      http://ec.europa.eu/agriculture/organic/eu-policy/expert-advice/documents/final-reports/

         (4)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).

         (5)  Τελική έκθεση:
      http://ec.europa.eu/agriculture/organic/eu-policy/expert-advice/documents/final-reports/egtop-final-report-on-ppp-ii_en.pdf

         (6)  Κανονισμός (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά (ΕΕ L 309 της 24.11.2009, σ. 1).

         (7)  Κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (ΕΕ L 31 της 1.2.2002, σ. 1).

         (8)  Κανονισμός (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (ΕΕ L 268 της 18.10.2003, σ. 29).

         (9)  Τελική έκθεση:
      http://ec.europa.eu/agriculture/organic/eu-policy/expert-advice/documents/final-reports/egtop-final-report-feed-ii_en.pdf

         (10)  Εκτελεστικός κανονισμός (ΕΕ) αριθ. 131/2014 της Επιτροπής, της 11ης Φεβρουαρίου 2014, για την τροποποίηση του εκτελεστικού κανονισμού (ΕΕ) αριθ. 601/2013 σχετικά με την έγκριση του τετραένυδρου οξικού κοβαλτίου(II), του ανθρακικού κοβαλτίου(II), του μονοένυδρου ανθρακικού κοβαλτίου(ΙΙ)-υδροξειδίου του κοβαλτίου(ΙΙ) (2:3), του επταένυδρου θειικού κοβαλτίου(ΙΙ) και των επικαλυμμένων κόκκων μονοένυδρου ανθρακικού κοβαλτίου(ΙΙ)-υδροξειδίου του κοβαλτίου(ΙΙ) (2:3) ως πρόσθετων υλών στις ζωοτροφές (ΕΕ L 41 της 12.2.2014, σ. 3).

         (11)  Εκτελεστικός κανονισμός (ΕΕ) 2015/861 της Επιτροπής, της 3ης Ιουνίου 2015, σχετικά με τη χορήγηση άδειας για το ιωδίδιο του καλίου, το άνυδρο ιωδικό ασβέστιο και τους επικαλυμμένους κόκκους άνυδρου ιωδικού ασβεστίου ως πρόσθετων υλών για όλα τα ζωικά είδη (ΕΕ L 137 της 4.6.2015, σ. 1).

         (12)  Εκτελεστικός κανονισμός (ΕΕ) 2015/1152 της Επιτροπής, της 14ης Ιουλίου 2015, σχετικά με την έγκριση των εκχυλισμάτων τοκοφερόλης από φυτικά έλαια, των εκχυλισμάτων πλούσιων σε τοκοφερόλη από φυτικά έλαια (πλούσιων σε δ-τοκοφερόλη) και της α-τοκοφερόλης ως πρόσθετων υλών ζωοτροφών για όλα τα ζωικά είδη (ΕΕ L 187 της 15.7.2015, σ. 5).

         (13)  Κανονισμός (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008 που αφορά τα πρόσθετα τροφίμων (ΕΕ L 354 της 31.12.2008, σ. 16).

         (14)  Τελικές εκθέσεις:

                  http://ec.europa.eu/agriculture/organic/eu-policy/expert-advice/documents/final-reports/final_report_egtop_on_organic_food_en.pdf

                  http://ec.europa.eu/agriculture/organic/eu-policy/expert-advice/documents/final-reports/egtop-final-report-food-ii_en.pdf

                  http://ec.europa.eu/agriculture/organic/eu-policy/expert-advice/documents/final-reports/egtop-final-report-food-iii_en.pdf

         ΠΑΡΑΡΤΗΜΑ I

               «ΠΑΡΑΡΤΗΜΑ II

                  Ζιζανιοκτόνα — Προϊόντα τα οποία αναφέρονται στο άρθρο 5 στοιχείο 1)

               Όλες οι ουσίες που αναφέρονται στο παρόν παράρτημα πρέπει να πληρούν τουλάχιστον τους όρους χρήσης που προσδιορίζονται στο παράρτημα του εκτελεστικού κανονισμού (ΕΕ) αριθ. 540/2011 της Επιτροπής (1). Στη δεύτερη στήλη κάθε πίνακα καθορίζονται περιοριστικότερες προϋποθέσεις για τη χρήση στη βιολογική παραγωγή.
               1.   Ουσίες φυτικής ή ζωικής προέλευσης

                           Ονομασία

                           Περιγραφή, απαιτήσεις σύνθεσης, όροι χρήσης

                           Αζαδιραχτίνη, η οποία αποτελεί προϊόν εκχύλισης από την Azadirachta indica (δένδρο Neem)

                           Βασικές ουσίες

                           Μόνον οι βασικές ουσίες κατά την έννοια του άρθρου 23 παράγραφος 1 του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου (2), οι οποίες καλύπτονται από τον ορισμό του «τροφίμου», ο οποίος περιέχεται στο άρθρο 2 του κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου (3) και είναι φυτικής ή ζωικής προέλευσης.
                           Πρόκειται για ουσίες που δεν πρέπει να χρησιμοποιούνται ως ζιζανιοκτόνα, αλλά μόνο για τον έλεγχο των επιβλαβών οργανισμών και των ασθενειών.

                           Κηρός μελισσών

                           Μόνο ως μέσο για το κλάδεμα/για την προστασία από τραύματα.

                           Υδρολυμένες πρωτεΐνες εκτός από ζελατίνη

                           Λαμιναρίνη

                           Τα φαιοφύκη είτε καλλιεργούνται με βιολογική μέθοδο σύμφωνα με το άρθρο 6δ, είτε συγκομίζονται κατά τρόπο βιώσιμο σύμφωνα με το άρθρο 6γ.

                           Φερομόνες

                           Μόνο σε παγίδες και διανεμητές.

                           Φυτικά έλαια

                           Όλες οι χρήσεις έχουν εγκριθεί, εκτός τη χρήση ως ζιζανιοκτόνο.

                           Πυρεθρίνες που εκχυλίζονται από το Chrysanthemum cinerariaefolium

                           Πυρεθροειδή (μόνο δ-μεθρίνη και λ-κυαλοθρίνη)

                           Μόνο σε παγίδες με συγκεριμένα προσελκυστικά· μόνο κατά των Batrocera oleae και Ceratitis capitata Wied.

                           Κασία (κάσια) που εκχυλίζεται από την Quassia amara

                           Μόνον ως εντομοκτόνο, απωθητικό.

                           Απωθητικά (λόγω οσμής) ζωικής ή φυτικής προέλευσης/λίπος προβάτου

                           Μόνο σε μη βρώσιμα μέρη του καλλιεργούμενου φυτού και εφόσον οι φυτικές ύλες του δεν δίδονται ως τροφή σε αιγοπρόβατα.

                     2.   Μικροοργανισμοί και ουσίες που παράγονται από μικροοργανισμούς

                           Ονομασία

                           Περιγραφή, απαιτήσεις σύνθεσης, όροι χρήσης

                           Μικροοργανισμοί

                           Μη προερχόμενοι από ΓΤΟ.

                           Spinosad

                     3.   Ουσίες άλλες από αυτές που αναφέρονται στα τμήματα 1 και 2

                           Ονομασία

                           Περιγραφή, απαιτήσεις όσον αφορά τη σύνθεση, όροι ή περιορισμοί χρήσεως

                           Πυριτικό αργίλιο (καολίνης)

                           Υδροξείδιο του ασβεστίου

                           Όταν χρησιμοποιείται ως μυκητοκτόνο, αυτό πρέπει να γίνεται μόνο στα οπωροφόρα δένδρα και στα φυτώριά τους, προορίζεται δε για τον έλεγχο του Nectria galligena.

                           Διοξείδιο του άνθρακα

                           Ενώσεις χαλκού υπό μορφή: υδροξειδίου του χαλκού, οξυχλωριούχου χαλκού, οξειδίου του χαλκού, βορδιγάλειου πολτού και τριβασικού θειικού χαλκού

                           Μέχρι 6 kg χαλκού ανά εκτάριο ετησίως.
                           Όσον αφορά τις πολυετείς καλλιέργειες, τα κράτη μέλη δύνανται, κατά παρέκκλιση του πρώτου εδαφίου, να επιτρέπουν υπέρβαση του ορίου των 6 kg χαλκού σε δεδομένο έτος, υπό τον όρο ότι η πραγματικά χρησιμοποιούμενη συνολική ποσότητα σε περίοδο 5 ετών, η οποία αποτελείται από αυτό το έτος και τα προηγούμενα τέσσερα έτη, δεν υπερβαίνει τα 6 kg.

                           Αιθυλένιο

                           Λιπαρά οξέα

                           Όλες οι χρήσεις έχουν εγκριθεί, εκτός τη χρήση ως ζιζανιοκτόνο.

                           Φωσφορικός σίδηρος [ορθοφωσφορικός σίδηρος (III)]

                           Παρασκευάσματα επιφανειακής εφαρμογής μεταξύ των καλλιεργούμενων φυτών.»

                           Διατομίτης (Kieselgur)

                           Θειική άσβεστος (πολυθειούχο ασβέστιο)

                           Παραφινέλαιο

                           Όξινο ανθρακικό κάλιο (επίσης γνωστό ως διττανθρακικό κάλιο)

                           Χαλαζιακή άμμος

                           Θείο

            (1)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).

            (2)  Κανονισμός (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά (ΕΕ L 309 της 24.11.2009, σ. 1).

            (3)  Κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την ασφάλεια των τροφίμων και τον καθορισμό διαδικασιών σε θέματα ασφαλείας των τροφίμων (ΕΕ L 31 της 1.2.2002, σ. 1).

         ΠΑΡΑΡΤΗΜΑ II

               «ΠΑΡΑΡΤΗΜΑ VI

                  Πρόσθετα ζωοτροφών χρησιμοποιούμενα για τη διατροφή των ζώων και αναφερόμενα στο άρθρο 22 στοιχείο ζ), στο άρθρο 24 παράγραφος 2 και στο άρθρο 25ιγ παράγραφος 2

               Τα πρόσθετα ζωοτροφών που αναφέρονται στο παρόν παράρτημα πρέπει να επιτραπούν βάσει του κανονισμού (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου (1).
               1.   ΤΕΧΝΟΛΟΓΙΚΑ ΠΡΟΣΘΕΤΑ
               α)   Συντηρητικά

                           Αναγνωριστικός κωδικός ή λειτουργική ομάδα

                           Ουσία

                           Περιγραφή, όροι χρήσης

                           Ε 200

                           Σορβικό οξύ

                           Ε 236

                           Μυρμηκικό οξύ

                           Ε 237

                           Μυρμηκικό νάτριο

                           Ε 260

                           Οξικό οξύ

                           Ε 270

                           Γαλακτικό οξύ

                           Ε 280

                           Προπιονικό οξύ

                           Ε 330

                           Κιτρικό οξύ

                     β)   Αντιοξειδωτικά

                           Αναγνωριστικός κωδικός ή λειτουργική ομάδα

                           Ουσία

                           Περιγραφή, όροι χρήσης

                           1b306(i)

                           Εκχυλίσματα τοκοφερόλης από φυτικά έλαια

                           1b306(ii)

                           Εκχυλίσματα πλούσια σε τοκοφερόλη από φυτικά έλαια (πλούσια σε δ-τοκοφερόλη)

                     γ)   Γαλακτωματοποιητές, σταθεροποιητές, πυκνωτικά μέσα και πηκτωματογόνοι παράγοντες

                           Αναγνωριστικός κωδικός ή λειτουργική ομάδα

                           Ουσία

                           Περιγραφή, όροι χρήσης

                           Ε 322

                           Λεκιθίνες

                           Μόνον όταν προέρχονται από βιολογική πρώτη ύλη
                           Χρήση περιοριζόμενη στις ζωοτροφές για υδατοκαλλιέργειες.

                     δ)   Συνδετικά και αντισυσσωματωτικά μέσα

                           Αναγνωριστικός κωδικός ή λειτουργική ομάδα

                           Ουσία

                           Περιγραφή, όροι χρήσης

                           Ε 535

                           Σιδηροκυανιούχο νάτριο

                           Μέγιστη δόση 20 mg/kg NaCl, εκφραζόμενη ως σιδηροκυανιούχο ανιόν)

                           E 551β

                           Κολλοειδές διοξείδιο του πυριτίου

                           E 551γ

                           Kieselgur (γη διατόμων, καθαρή)

                           1m558i

                           Μπεντονίτης

                           Ε 559

                           Καολινιτική άργιλος, απαλλαγμένη αμιάντου

                           Ε 560

                           Φυσικά μείγματα στεατίτη και χλωρίτη

                           Ε 561

                           Βερμικουλίτης

                           Ε 562

                           Σηπιόλιθος

                           Ε 566

                           Νατρόλιθος-φωνόλιθος

                           1g568

                           Κλινοπτιλόλιθος ιζηματογενούς προέλευσης

                           Ε 599

                           Περλίτης

                     ε)   Πρόσθετα ενσιρωμένων ζωοτροφών

                           Αναγνωριστικός κωδικός ή λειτουργική ομάδα

                           Ουσία

                           Περιγραφή, όροι χρήσης

                           1ια

                           Ένζυμα και μικροοργανισμοί

                           Χρήση περιοριζόμενη στην παραγωγή ενσιρωμένων ζωοτροφών, όταν οι καιρικές συνθήκες δεν επιτρέπουν επαρκή ζύμωση.

                     2.   ΟΡΓΑΝΟΛΗΠΤΙΚΑ ΠΡΟΣΘΕΤΑ

                           Αναγνωριστικός κωδικός ή λειτουργική ομάδα

                           Ουσία

                           Περιγραφή, όροι χρήσης

                           2β

                           Αρωματικές ενώσεις

                           Μόνον εκχυλίσματα από γεωργικά προϊόντα.

                     3.   ΔΙΑΤΡΟΦΙΚΑ ΠΡΟΣΘΕΤΑ
               α)   Βιταμίνες, προβιταμίνες και σαφώς προσδιορισμένες από χημικής άποψης ουσίες με ανάλογη δράση

                           Αναγνωριστικός κωδικός ή λειτουργική ομάδα

                           Ουσία

                           Περιγραφή, όροι χρήσης

                           3α

                           Βιταμίνες και προβιταμίνες

                                       —

                                       Προερχόμενες από γεωργικά προϊόντα.

                                       —

                                       Εάν είναι συνθετικές, μόνον όσες είναι πανομοιότυπες με τις βιταμίνες που προέρχονται από γεωργικά προϊόντα επιτρέπεται να χρησιμοποιούνται για μονογαστρικά ζώα και ζώα υδατοκαλλιέργειας.

                                       —

                                       Εάν είναι συνθετικές, μόνον οι βιταμίνες Α, D και Ε που είναι πανομοιότυπες με εκείνες που προέρχονται από γεωργικά προϊόντα επιτρέπεται να χρησιμοποιούνται για τα μηρυκαστικά· η χρήση υπόκειται στην πρότερη έγκριση των κρατών μελών, η οποία συναρτάται με την αξιολόγηση της δυνατότητας των μηρυκαστικών βιολογικής εκτροφής να προσλαμβάνουν τις απαραίτητες ποσότητες των εν λόγω βιταμινών από το σιτηρέσιό τους.

                     β)   Ενώσεις ιχνοστοιχείων

                           Αναγνωριστικός κωδικός ή λειτουργική ομάδα

                           Ουσία

                           Περιγραφή, όροι χρήσης

                           E1 Σίδηρος

                           Οξείδιο του σιδήρου
                           Ανθρακικός σίδηρος
                           Θειικός σίδηρος, επταένυδρος
                           Θειικός σίδηρος, μονοένυδρος

                           3b201

                           Ιωδίδιο του καλίου

                           3b202

                           Ιωδικό ασβέστιο, άνυδρο

                           3b203

                           Επικαλυμμένοι κόκκοι άνυδρου ιωδικού ασβεστίου

                           3b301

                           Τετραένυδρο οξικό κοβάλτιο(II)

                           3b302

                           Ανθρακικό κοβάλτιο(II)

                           3b303

                           Μονοένυδρο ανθρακικό κοβάλτιο(ΙΙ)-υδροξείδιο του κοβαλτίου(ΙΙ) (2:3)

                           3b304

                           Επικαλυμμένοι κόκκοι ανθρακικού κοβαλτίου(ΙΙ)

                           3b305

                           Επταένυδρο θειικό κοβάλτιο (ΙΙ)

                           Ε4 Χαλκός

                           Βασικός ανθρακικός χαλκός, μονοένυδρος
                           Οξείδιο του χαλκού
                           Θειικός χαλκός, πενταένυδρος

                           3b409

                           Οξυχλωριούχος χαλκός (TBCC)

                           Ε5 Μαγγάνιο

                           Οξείδιο του μαγγανίου
                           Θειικό μαγγάνιο, μονοένυδρο
                           Ανθρακικό μαγγάνιο

                           Ε6 Ψευδάργυρος

                           Οξείδιο του ψευδαργύρου
                           Θειικός ψευδάργυρος, μονοένυδρος
                           Θειικός ψευδάργυρος, επταένυδρος

                           3b609

                           Μονοένυδρος υδροξυχλωριούχος ψευδάργυρος (TBZC)

                           Ε7 Μολυβδένιο

                           Μολυβδαινικό νάτριο

                           E8 Σελήνιο

                           Σεληνιώδες νάτριο
                           Σεληνικό νάτριο

                           3b8.10, 3b8.11, 3b8.12, 3b813 και 3b817

                           Ζύμη με προσθήκη σεληνίου, ανενεργός

                     4.   ΖΩΟΤΕΧΝΙΚΑ ΠΡΟΣΘΕΤΑ

                           Αναγνωριστικός κωδικός ή λειτουργική ομάδα

                           Ουσία

                           Περιγραφή, όροι χρήσης

                           4α, 4β, 4γ και 4δ

                           Ένζυμα και μικροοργανισμοί στην κατηγορία “ζωοτεχνικές πρόσθετες ύλες”»

            (1)  Κανονισμός (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (ΕΕ L 268 της 18.10.2003, σ. 29).

         ΠΑΡΑΡΤΗΜΑ III
         Το παράρτημα VIII του κανονισμού (ΕΚ) αριθ. 889/2008 τροποποιείται ως εξής:

                     1)

                     H σημείωση πριν από τον τίτλο του τμήματος Α, η σημείωση κάτω από τον τίτλο του τμήματος Β και η πρώτη στήλη των πινάκων στα τμήματα Α και Β με τον τίτλο «άδεια» διαγράφονται.

                     2)

                     Η ενότητα Α τροποποιείται ως εξής:

                                 α)

                                 οι σειρές που αφορούν το διοξείδιο του θείου, το μεταδιθειώδες κάλιο, εκχύλισμα πλούσιο σε τοκοφερόλες, τις λεκιθίνες, το κιτρικό οξύ, το κιτρικό νάτριο, το τρυγικό οξύ, τη γλυκερόλη, το ανθρακικό νάτριο, το διοξείδιο του πυριτίου, το υδροξείδιο του νατρίου, αντικαθίστανται από τις ακόλουθες σειρές:

                                             «E 220

                                             Διοξείδιο του θείου

                                             X

                                             X (μόνο για το υδρόμελι)

                                             Σε οίνους από φρούτα (*) και υδρόμελι με και χωρίς προσθήκη ζάχαρης): 100 mg (**)

                                             Ε 224

                                             Μεταδιθειώδες κάλιο

                                             X

                                             X (μόνο για το υδρόμελι)

                                             Σε οίνους από φρούτα (*) και υδρόμελι με και χωρίς προσθήκη ζάχαρης): 100 mg (**).

                                             E 306 (*)

                                             Εκχύλισμα πλούσιο σε τοκοφερόλες

                                             X

                                             X

                                             Αντιοξειδωτικό

                                             E 322 (*)

                                             Λεκιθίνες

                                             X

                                             X

                                             Γαλακτοκομικά προϊόντα (2)
                                             Μόνον όταν προέρχονται από βιολογική πρώτη ύλη (***)

                                             Ε 330

                                             Κιτρικό οξύ

                                             X

                                             X

                                             Ε 331

                                             Κιτρικό νάτριο

                                             X

                                             X

                                             Ε 334

                                             Τρυγικό οξύ [L(+)–]

                                             X

                                             X (μόνο για το υδρόμελι)

                                             Ε 422

                                             Γλυκερίνη

                                             X

                                             Φυτικής προέλευσης.
                                             Για τα εκχυλίσματα φυτών και τις αρωματικές ύλες

                                             Ε 500

                                             Ανθρακικό νάτριο

                                             X

                                             X

                                             Ε 551

                                             Πήκτωμα ή κολλοειδές διάλυμα διοξειδίου του πυριτίου

                                             X

                                             X

                                             Για βότανα και καρυκεύματα σε αποξηραμένη μορφή σε σκόνη
                                             Αρωματικές ύλες και πρόπολη

                                             Ε 524

                                             Υδροξείδιο του νατρίου

                                             X

                                             Επιφανειακή κατεργασία των «Laugengebäck» και ρύθμιση της οξύτητας των βιολογικών αρωματικών υλών

                                 β)

                                 εγγράφεται η ακόλουθη γραμμή στη σειρά των κωδικών αριθμών:

                                             «E 418

                                             Κόμμι τζελάν

                                             X

                                             X

                                             Μόνο η υψηλής περιεκτικότητας σε ακύλια μορφή

                                             Ε 901

                                             Κηρός μελισσών

                                             X

                                             Ως υλικό για γλασάρισμα μόνο για προϊόντα ζαχαροπλαστικής.
                                             Κερί μελισσών βιολογικής εκτροφής

                                             Ε 903

                                             Καρναουβικός κηρός

                                             X

                                             Ως υλικό για γλασάρισμα μόνο για προϊόντα ζαχαροπλαστικής.
                                             Μόνον όταν προέρχεται από βιολογική πρώτη ύλη»

                                 γ)

                                 προστίθεται η ακόλουθη σειρά:

                                             «E 968

                                             Ερυθριτόλη

                                             X

                                             X

                                             Μόνον όταν προέρχεται από βιολογική παραγωγή χωρίς χρήση τεχνολογία ιονανταλλαγής»

                     3)

                     Η ενότητα Β τροποποιείται ως εξής:

                                 α)

                                 οι σειρές που αφορούν το ανθρακικό νάτριο, το κιτρικό οξύ, το υδροξείδιο του νατρίου, τα φυτικά έλαια, τον μπεντονίτη, το κερί από μέλισσες και τον καρναουβικό κηρό, αντικαθίστανται από τις ακόλουθες σειρές:

                                             «Ανθρακικό νάτριο

                                             X

                                             X

                                             Κιτρικό οξύ

                                             X

                                             X

                                             Υδροξείδιο του νατρίου

                                             X

                                             Για παραγωγή ζάχαρης και σακχάρων.
                                             Για την παραγωγή ελαίου με εξαίρεση την παραγωγή ελαιολάδου

                                             Φυτικά έλαια

                                             X

                                             X

                                             Λιπαντικό, αντικολλητικό ή αντιαφριστικό.
                                             Μόνον όταν προέρχονται από βιολογική παραγωγή

                                             Μπεντονίτης

                                             X

                                             X

                                             Κολλητικό μέσο για το υδρόμελι (1)

                                             Κηρός μελισσών

                                             X

                                             Αντικολλητικό.
                                             Κερί μελισσών βιολογικής εκτροφής

                                             Καρναουβικός κηρός

                                             X

                                             Αντικολλητικό.
                                             Μόνον όταν προέρχεται από βιολογική πρώτη ύλη»

                                 β)

                                 η γραμμή που αφορά την καολίνη διαγράφεται·

                                 γ)

                                 προστίθενται οι ακόλουθες σειρές:

                                             «Οξικό οξύ/ξύδι

                                             X

                                             Μόνον όταν προέρχεται από βιολογική παραγωγή.
                                             Για τη μεταποίηση ιχθύων, μόνον από βιοτεχνολογικές πηγές, εκτός εάν παράγονται με ή από ΓΤΟ

                                             Υδροχλωρική θειαμίνη

                                             X

                                             X

                                             Μόνο για χρήση σε επεξεργασία οίνων από φρούτα, όπου συμπεριλαμβάνονται ο μηλίτης και ο απίτης, καθώς και το υδρόμελι

                                             Φωσφορικό διαμμώνιο

                                             X

                                             X

                                             Μόνο για χρήση σε επεξεργασία οίνων από φρούτα, όπου συμπεριλαμβάνονται ο μηλίτης και ο απίτης, καθώς και το υδρόμελι

                                             Ίνες ξύλου

                                             X

                                             X

                                             Η πηγή της ξυλείας θα πρέπει να περιορίζεται στην πιστοποιημένη ξυλεία η οποία έχει παραχθεί με βιώσιμο τρόπο.
                                             Η ξυλεία που χρησιμοποιείται δεν πρέπει να περιέχει τοξικά συστατικά (επεξεργασία μετά τη συγκομιδή, φυσικές τοξίνες ή τοξίνες από μικροοργανισμούς ή τοξίνες)»

                     4)

                     Στο τμήμα Γ, οι σειρές που αφορούν το άμυλο γεωμήλων και φυτικά έλαια αντικαθίστανται από τις ακόλουθες σειρές:

                                 «Άμυλο πατάτας

                                 X

                                 X

                                 Για διήθηση
                                 Μόνον όταν προέρχεται από βιολογική παραγωγή

                                 Φυτικά έλαια

                                 X

                                 X

                                 Λιπαντικό, αντικολλητικό ή αντιαφριστικό
                                 Μόνον όταν προέρχονται από βιολογική παραγωγή»

            (*)  Στο πλαίσιο αυτό, ως “οίνοι από φρούτα” νοούνται οι οίνοι που παράγονται από φρούτα εκτός από τα σταφύλια (όπου συμπεριλαμβάνονται ο μηλίτης και ο απιδίτης οίνος).

            (**)  Μέγιστη περιεκτικότητα διαθέσιμη από όλες τις πηγές, εκφραζόμενη ως SO2 σε mg/l.

            (***)  Από 1ης Ιανουαρίου 2019.»·